Održana UNESCO Konferencija o kulturnom diverzitetu | Cetinje :: Moj grad\nOdržana UNESCO Konferencija o kulturnom diverzitetu\nPosted on 24. Mar, 2017 by Vesko Pejović in Iz kulture\nKonferencija “Kulturni diverzitet kao pokretač društvenog razvoja”, u organizaciji Ministarstva kulture Crne Gore, Crnogorske nacionalne komisije za UNESCO, a pod pokroviteljstvom UNESCO Regionalnog biroa za nauku održana je na Cetinju.\nKonferencija je posvećena implementaciji UNESCO Konvencije o zaštiti i promociji raznolikosti kulturnih izraza i raznovrsnim aspektima i izazovima njene svakodnevne primjene. Konvencija je prioritetno usmjerena na zaštitu i promovisanje raznolikosti kulturnih izraza, kroz kreiranje povoljnog okruženja u kojem raznolikost kulturnih izraza može biti afirmisana i obnovljena u globalizovanom svijetu u korist svih društava. Ona potvrđuje veze koje spajaju kulturu, razvoj i dijalog i uspostavlja inovativne osnove za međunarodnu kulturnu saradnju.\nKonferenciju je otvorio prof. mr Janko Ljumović, ministar kulture Crne Gore, koji je u uvodnom izlaganju govorio o značaju Konvencije za Crnu Goru i o njenoj ulozi u kreiranju boljeg ambijenta da se kulturna raznolikost potpunije razvija. On je posebno ukazao na ulogu Konvencije u savremenom političkom kontekstu: “U vremenima kada je poštovanje kulturne raznolikosti na globalnom nivou dovedeno u pitanje i kada se termin multikulturalnost više koristi u teoriji nego u realnosti, poštovanje ove Konvencije i svih drugih međunarodnih standarda u ovoj oblasti, dodatna je opomena i obaveza svima nama koji djelujemo u oblasti kulture. Ako je cijela Konvencija usmjerena na poštovanje raznolikih kulturnih izraza u svrhu očuvanja međukulturnog sklada na globalnom nivou, a danas na makro i mikro nivou svjedočimo kulturnim isključivostima, očigledno da postoji potreba da dodatno afirmišemo civilizacijske vrijednosti koje dijelimo”. Ministar Ljumović je istakao da je crnogorski kulturni sistem primjer otvorenog sistema, koji svoju otvorenost temleji na uspostavljenoj tradiciji koja je vjekovima stvarana na ovim prostorima i svjedoči različita iskustva koja su u osnovi podrazumijevala dijalog kultura.\nU uvodnom izlaganju Siniša Šešum, šef Antena kancelarije UNESCO u Sarajevu Regionalnog biroa za nauku i kulturu u Evropi, u ime gospođe Ane Luiza M. Thompson Flores, direktorice UNESCO Regionalnog biroa, istakao je da će konferencija služiti i da prezentuje važne reziltate projekta posvećenog kulturnim indikatorima, koji je bio jako uspješan. Konvencija o raznolikosti i promovisanju kulturnih izraza pokazuje kako kultura podstiče održivi razvoj, a predstavlja i snažan mehanizam za jačanje kulturnih veza na nacionalnom i međunarodnom niovu. On je podsjetio i da ovakav, sveobuhvatan pristup kulturi unapređuje socijalnu koheziju i omogućava generisanje novih radnih mjesta, te da se time podstiče jačanje interkulturnog dijaloga na lokalnom, nacionalnom i globalnom nivou. Šešum se osvrnuo i na druge projekte koji se realizuju u saradnji sa UNESCO i izrazio zadovoljstvo zbog kontinuirane i izuzetno uspješne saradnje koju ova Kancelarija ostvaruje sa UNESCO.\nPrvi panel bio je posvećen temi Konvencija – unapređenje mehanizma zaštite i promocije, a moderirala ga je teatrološkinja Nataša Nelević, koja je težila da izlaganja i diskusije usmjeri u pravcu prezentacije onoga što Konvencija donosi, ali i svakodnevne prakse u njenoj primjeni. Siniša Šešum, šef Antena kancelarije UNESCO u Sarajevu Regionalnog biroa za nauku i kulturu u Evropi u izlaganju naslovljenom “Uvod u 2005 Konvenciju o zaštiti i promociji raznolikosti kulturnih izraza”, iznio je sve teorijske aspekte primjene Konvencije: kako je nastala, šta je uslovilo njeno usvajanje, šta je cilj Konvencije, koje su mogućnosti koje donosi, a šta je ono što se do sad pokazalo kao izazov u njenoj primjeni. On je istakao da je Konvencija jedini međunarodno pravni instrument koji pokriva sve aspekte kulturne produkcije, njen cjelokupan proces, te da je njena prednost i to što u sam fokus aktivnosti stavlja i civilno društvo. Nakon njega, dr Violeta Simjanovska, direktorica PAC Multimedia iz Skoplja pohvalila je napore crnogorske kulturne politike da danas organizuje ovakav događaj. U izlaganju “Kulturni diverzitet i konvencije: primjena potpisanih dokumenata – Studija slučaja Makedonije” predstavila je makedonska iskustva u primjeni Konvencije, kroz analizu kulturnog prostora kao kulturnog konteksta, predstavljajući projekat Skoplje 2014, nakon čega je uslijedila diskusija.\nDrugi panel bio je posvećen temi Doprinos kulture održivom razvoju, a moderirao ga je dr Edin Jašarović sa Fakulteta dramskih umjetnosti, koji je težio da razvije diskusiju u pravcu studija slučaja i prezentacije projekata.\nAlma Mrgan-Slipičević, ekspert CDIS iz UNESCO kancelarije u Sarajevu imala je izlaganje naslovljeno “Implementacija UNESCO Indikatora uticaja kulture na razvoj (CDIS) u Jugoistočnoj Evropi: rezultati i uticaj na politike“. Predstavila je međunarodna iskustva implementacije CDIS-a i rezultate različitih oblasti koje ovaj program obuhvata, kao što su ekonomija, obrazovanje, javne politike, društvena participacija, rodna ravnopravnost, komunikacija i baština, s naglaskom na uticaj CDIS-a na kreiranje politika i strateško planiranje.\nNakon njenog izlaganja, Dragoljub Janković iz Ministarstva kulture Crne Gore predstavio je proces implementacije i rezultate UNESCO projekta Indikatori uticaja kulture na razvoj (CDIS) u Crnoj Gori. Izrađeni indikatori i analiza, kako je predstavljeno, ističu potencijale sektora kulture u Crnoj Gori za ekonomski i ukupni razvoj, ukazujući pritom i na prostore za unapređenja, a dobijeni podaci značajan su potencijal za buduće strateške dokumente.\nDr Hristina Mikić, direktorica Fondacije Grupa za kreativnu ekonomiju iz Beograda zatvorila je ovaj panel izlaganjem „Uneskova konvencija kao okvir za kreiranje lokalnih politika održivosti kreativnog i kulturnog razvoja”, osvrćući se značaj lokalnih/opštinskih kulturnih politika posebno u domenu kreativnih industrija.\nTreći panel pod nazivom Kulturni diverzitet između politike i prakse, moderirao je dr Vuk Vuković sa Fakulteta dramskih umjetnosti, a cilj panela bila je upravo prezentacija konkretnih aktivnosti kojima se direktno utiče na koncept promocije raznolikosti kulturnih izraza.\nSuvi Laakso, koordinatorka Finskog instituta za bliski istok (FIME) iz Helsinkija u svom izlaganju “Analiza multikulturalnih politika: umjetnost u Finskoj“, govorila je o multikulturalnosti u Finskoj i strateškom okviru za društvenu integraciju, sa fokusom na kulturne politike i njihov uticaj na pozicioniranje umjetnika koji nijesu finskog porijekla na dinamičnu kulturnu scenu Finske.\nNataša Nelević, direktorica NVO NOVA iz Podgorice govorila je o projektu koji realizuje u saradnji sa Ministarstvom kulture Crne Gore u izlaganju “Osnivanje Muzeja žena i promjena ideološke paradigme”. Naglasila je potencijal projekta ne samo u smislu afirmativnog uticaja na formiranje savremenih ženskih političkih, istorijskih i kuturnih identiteta već i na kreiranje nacionalnog istorijsko-identitetskog narativa i promjenu ukupne identitetske i ideološke paradigme.\nIgor Rakčević, predsjednik Udruženja likovnih umjetnika Crne Gore u izlaganju “Iskustva ULUCG u implementaciji UNESCO projekata” predstavio je iskustva ove organizacije u implementaciji projekta koji je bio usmjeren na različitost kao pokretač jačanja kapaciteta kulturnih industrija kroz formiranje stabilnog partnerstva između nosilaca regionalne likovne scene.


Foto: Pixabay/Ilustracija | Podnose prve optužnice za zločine OVK\nTanjug 24.02.2020 20:36\nBEOGRAD - Specijalizovani tužilac obavijestio je predsjednicu Specijalizovanih vijeća Kosova o svojoj namjeri da pokrene postupke pred Specijalizovanim vijećima i zatražio da se, u skladu sa zakonom, odredi sudija za prethodni postupak.\nU skladu sa zakonom i Pravilnikom o raspoređivanju sudija Specijalizovanih vijeća sa liste međunarodnih sudija, predsjednica je odredila sudiju za prethodni postupak koji će, kako je saopšteno, pregledati optužnice podnesene od strane specijalizovanog tužioca.\n"Mogu da potvrdim da je predsjednica odredila sudiju za prethodni postupak koji će pregledati optužnice podnesene od strane specijalizovanog tužioca. Sadržaj je povjerljiv. Sudija za prethodni postupak ima rok od šest mjeseci da potvrdi ili odbaci optužnicu", rekla je Tanjugu portparolka Specijalizovanih vijeća Angela Grip.\nU Tužilaštvu za Tanjug kažu da ne mogu da saopštavaju da li su prve optužnice podnesene ili će to tek biti učinjeno.\nOVK Specijalizovani savjeti Kosovo Tužba


Srpski film „Kelti“ dobitnik nagrade Filmskog festivala “Viennale” u Beču! – Lepe vesti ONLINE\nLepe vesti za srpski film stižu iz austrijske prestonice.\nNovi domaći igrani film „Kelti” Milice Tomović osvojio je nagradu žirija čitalaca bečkog lista „Štandard” na ovogodišnjem izdanju Filmskom festivalu „Viennale” u Beču, pokrenutog još davne 1960. godine.\nNagrada se dodeljuje filmu koji nema austrijskog distributera, a čije prikazivanje po bioskopima Austrije žiri posebno preporučuje.\nDebiju Milice Tomović na planu igranog dugometražnog ostvarenja dodeljene su i nagrada žirija kritike i nagrada za najbolji dugometražni film u međunarodnom takmičarskom programu Međunarodnog filmskog festivala „Molodist“ u Kijevu, a na tajvanskom festivalu “Taipei Film Festival” osvojio je tri priznanja – specijalnu nagradu žirija i nagradu publike, kao i nagradu Udruženja filmskih kritičara Tajvana.\nNa sajtu Berlinskog festivala, zaplet „Kelti“ je pojašnjen sledećim rečima: „Beograd, 1993. godine. Srbija je u ratu, ljudi pate zbog sankcija i inflacije, ali se svi trude da pomognu koliko mogu. Majka Marijana drži porodicu na okupu, dok njen suprug živne samo u prisustvu ćerkice Minje koja mu ulepšava tmurnu svakodnevnicu… Minja slavi osmi rođendan. Umesto da na poklon dobije koker španijela, tu je komšijin tronogi pas da se sa njim igra, a torta je napravljena od margarina umesto od putera. U dnevnoj sobi, Minja i njeni školski drugovi se zabavljaju obučeni u Nindža kornjače, dok se za to vreme odrasli okupljaju u kuhinji… Pijano veče puno duvanskog dima, koketiranja i alkohola uzima svoj danak. Film „Kelti“ nudi intiman i iskren uvid u život jedne porodice u kojoj se sudaraju politički identiteti i zapleteni odnosi koji uzrokuju sukobe.“


Policija Republike Srpske traga za Karadžićem - Vijesti - Index.hr\nPolicija Republike Srpske traga za Karadžićem\nsubota, 13.3.2004. 17:19\nPRIPADNICI policije Republike Srpske od petka su u okolici Bratunca smještenom uz granicu prema Srbiji postavili prometne kontrolne punktove tragajući za Radovanom Karadžićem, potvrdili su lokalni policijski dužnosnici.\nStabilizacijske snage (SFOR) nisu izravno uključene u akciju koja je prva takve vrste da je samostalno provodi policija srpskog entiteta.\nPolicija Republike Srpske je postavila nadzorne punktove i zasjede 50 kilometara duž rijeke Drine na granici prema Srbiji. O akciji je izvješćena i Državna granična služba Bosne i Hercegovine. Policija je u petak dobila obavijest da bi se na području Bratunca mogao skrivati haški optuženik Radovan Karadžić. Na području te općine angažiran je veći broj policajaca a nije primjetna nazočnost vojnika SFOR-a.\nPripadnici Europske policijske misije (EUPM-a) nadziru rad lokalne policije.\nPrema ranijim navodima haaške tužiteljice Carle del Ponte najtraženiji ratni zločinac Radovan Karadžić skriva se na području istočne Bosne a nerijetko prelazi granicu Srbije i Crne Gore.


Kamasutra Fiat 500 - AUTOMOBILI\n30/05/2020 4:24:24 AM\nNASLOVNA / ZANIMLJIVOSTI / Kamasutra Fiat 500\nOvo je pravi ŠVALERSKI automobil…\nOd kada je dobio svoj redizajn, moderni Fiat 500 postao je jedan od najpopularnijih gradskih automobila širom sveta, a jasno nam je i zašto. Ovaj automobil je sladak, pruža sjajnu zabavu i vožnja u njemu je kao mačiji kašalj, ali njegova najbolja karakteristika je njegova veličina koja vam omogućava da nađete parking bilo gde i da se provučete kroz gradske gužve.\nZbog toga se čini da Fiat 500 dobija nove verzije i modele na svakih par meseci, pa ga poredimo i sa popularnim mobilnim telefonima koji svake godine dobiju neki novi dodatak ili funkciju.\nOvoga puta Fiat je odlučio da malo „ začini“ stvari, pa je napravio pravo „Švalersko“ vozilo. U pitanju je Kamasutra Fiat 500 koji nas je slatko nasmejao.\nOn se mnogo ne razlikuje od standardnog modela, osim što ima šare i boju kakvu nigde nećete videti. Njegova karoserija je ukrašena sa motivima i seks pozama iz popularne knjige, pa je zbog toga ovo veoma unikatno i do sada neviđeno vozilo.\nČak je i enterijer promenjen, pa će se vozači iznenaditi kada budu videli menjač u obliku dilda i lubrikante koji stoje u suvozačevoj kaseti.\nNismo sigurni šta je bio cilj i šta je svrha ovog automobila, ali mi mislimo da je sjajna atrakcija i da će dosta ljudi nasmejati kada se Kamasutra Fiat bude provozao po velikim svetskim metropolama.\nPrethodno Da li ste se ikada zapitali koliko fabriku košta nov automobil u proizvodnji?\nSledeće Putarina poskupljuje za 12 odsto


Dve nagrade za direktora JP “Kikinda”: Značajna priznanja za “Investicionu mapu Kikinde” i za doktorski rad – TV Kikinda\nDve nagrade za direktora JP “Kikinda”: Značajna priznanja za “Investicionu mapu Kikinde” i za doktorski rad\nNa 27. Međunarodnom salonu urbanizma u Rumi, značajno priznanje pripalo je radu pod nazivom “Investiciona mapa Kikinde” autora Danila Furundžića i Vladimira Vujovića. Salon urbanizma je tradicionalna godišnja manifestacija Udruženja urbanista Srbije koja predstavlja smotru najznačajnijih aktuelnih ostvarenja u oblasti prostornog i urbanističkog planiranja, projektovanja i realizacije. “Investiciona mapa Kikinde” prikazuje mapu lokacija za investiranje u Gradu Kikindi i kao pilot projekat, Republički geodetski zavod je mapu uneo u svoj sistem Nacionalna infrastruktura geoprostornih podataka (NIGP) i objavio na sajtu geosrbija.rs.\n“Ova investiciona mapa Kikinde nastala je radi definisanja prostornih celina i identifikovanja lokacija pogodnih za investiranje. Cilj investicione mape, pionirski stvorene u JP “Kikinda” je utvrđivanje gradskih lokacija koje su pogodne za investitore. Za te lokacije formirana je sveobuhvatna baza podataka koja omogućava pristup geoprostornim informacijama i preuzimanje urbanističkih parametara iz aktuelne planske i prostorne dokumentacije grada. Baza podataka daje detaljnu podlogu za razvoj urbanističkih celina. Prikazane lokacije pokazuju mogućnost urbanog i ekonomskog razvoja i jasno promovišu investicioni identitet Kikinde”, istakli su nagrađeni Furundžić i Vujović.\nTako je zahvaljujući radu Furundžića i Vujovića Kikinda postala prva lokalna samouprava čije su lokacije za investiranje unete u kartu Srbije i to će biti dodatni podsticaj i nova mogućnost za napredak našeg grada.\nInače, celokupna postavka Međunarodnog salona urbanizma prezentuje se u gradovima pokroviteljima, ali i u drugim gradovima u zemlji i inostranstvu. Ove godine, u Rumi u Kulturnom centru “Brana Crnčević” okupili su se planeri iz desetak država i predstavili 163 rada u 12 kategorija. Pored učesnika iz Srbije, izlagali su urbanisti iz zemalja bivše Jugoslavije, Mađarske, Švajcarske i Italije.\nDanilu Furundžiću priznanje je stiglo i od Privredne komore Srbije, za doktorsku disertaciju. U okviru jubilarne 50. godišnje nagrade za najbolje doktorske disertacije u školskoj 2016/2017, nagrađeno je 10 disertacija. Furundžić je nagrađen za doktorski rad “Definisanje modela ocene isplativosti planiranih urbanističkih parametara stambeno-poslovnih zona Beograda” (Arhitektonski fakultet Beograd).\nZa nagradu je konkurisalo 28 radova iz oblasti medicine, mašinstva, elektrotehnike, tehničkih nauka, saobraćaja, telekomunikacija, građevinarstva, arhitekture, ekonomije, turizma, farmacije, dramskih i primenjenih umetnosti sa univerziteta iz Beograda, Kragujevca, Niša, Novog Sada i Prištine.\nDodeljivanjem ove nagrade PKS potvrđuje nastojanje da se što kvalitetnije i uspešnije povežu privreda i nauka i afirmišu naučna i inovativna rešenja primenljiva u privredi, rekao je savetnik predsednika PKS Miroslav Miletić. Kako je istakao, ovo je prilika da se konkretno podrži napor i posvećenost upornih, vrednih i hrabrih ljudi koji kroz neizvestan i težak proces istraživanja i razvoja sa veoma skromnim resursima pronalaze rešenja izazova sa kojima se suočavamo ne samo na nacionalnom, već i na globalnom nivou.\n2 decembra, 2018 Jelena Crnogorac\n← 1.decembar, Svetski dan borbe protiv HIV-AIDS-a Prva decembarska akcija DDK u Crvenom krstu →


Abazović: Ukoliko padne budžet, pala je i vlast — Radio Velkaton : Radio Velkaton\n19. Decembra. 2021. Region\nAbazović: Ukoliko padne budžet, pala je i vlast\nDritan Abazović, potpredsjednik Vlade Crne Gore i lider Građanskog pokrea URA, rekao je kako je budžet veliki test za parlamentarnu većinu i ako ne bude izglasan, da onda treba pogledati istini u oči i konstatovati kako ta parlamentarna većina ne postoji.\nOn je u intervjuu za “Vijesti.me” rekao da bi svi voljeli da prosječna zarada u Crnoj Gori bude hiljadu eura, a minimalna 800, ali da to u ovom trenutku nije realno i da vidi pokušaje da se budžet izmasakrira, a onda da se stave okovi Vladi da ne može da ispuni ono što bi bilo eventualno prihvaćeno.\nAbazović tvrdi da URA neće podržati inicijativu DPS-a za izglasavanje nepovjeranja Vladi, koja je najavljena za 3. januar. On u najavljenoj inicijativi Demokratskog fronta ne vidi ništa nelegitimno, međutim Abazović smatra da bi se novim izborni procesom samo izgubilo još sedam, osam mjeseci, možda i godinu.\n– Nisam siguran da je to baš odgovoran odnos prema građanima, ali kažem i ostajem pri stavu da ako nema drugog rješenja izbori su čisto rješenje, mi moramo mandat vratiti građanima. Na kraju, šta će nam mandati ako ne možemo da sprovodimo promjene – poručio je.\nAbazović je istakao da ostaje pri svom stavu da očekuje iznenađenja iz Vašingtona, koja će imati za uticati na rasplet trenutne političke krize u Crnoj Gori.


Tanjug 1. avgusta 2018. 16:27\nBEOGRAD – Ministar unutrašnjih poslova Nebojša Stefanović razgovarao je danas sa ministrom unutrašnjih poslova Crne Gore Mevludinom Nuhodžićem o saradnji policija dveju zemalja u borbi protiv organizovanog kriminala.\n„U borbi protiv organizovanog kriminala, mi nemamo drugi izbor nego da pobedimo i pokažemo građanima dve zemlje da zajedničkim radom, saradnjom i razmenom informacija možemo da slomimo organizovani kriminal i uhapsimo sve one koji su organizatori ili izvršioci nekih od najtežih krivičnih dela“, ukazao je Stefanović.\nTakođe, Stefanović je rekao da će danas potpisani sporazumi o pograničnom saobraćaju i graničnoj kontroli doprineti unapređenju efikasnosti rada graničnih policija dveju zemalja.\n„Mi želimo da razvijamo sa komšijama u regionu najsnažnije i najbolje moguće odnose i kako bismo ujedno i zajednički zauzeli stav, kojim bismo štitili bezbednost naših država, ali i doprineli stvaranju jednog zajedničkog evropskog rešenja“, istakao je ministar.\nPosebno je ukazao na pitanje migranata, te ukazao da je jasno da zemlje regiona ne mogu biti „parking za migrante“.\n„Tim pitanjima ćemo, kao i do sada, posvećivati punu profesionalnu pažnju i nastavićemo da radimo zajednički na jačanju borbe protiv ovih pretnji koje su prisutne u naše dve države“, rekao je ministar i dodao da je dosadašnja saradnja policija Srbije i Crne Gore ostvarila značajne rezultate.


30. decembra 2021. - Srbija Vesti\nKompletno rukovodstvo Opštine Knjaževac podnelo ostavku\nMilan Đokić, koji je prethodnih deset godina vodio Opštinu Knjaževac, podneo je danas ostavku na tu funkciju. Isto su učinili i njegov zamenik i kompletno opštinsko veće. Ukoliko se u narednih mesec dana ne izabere novo opštinsko rukovodstvo u Knjaževcu će biti raspisani vanredni lokalni izbori. Đokić je o ostavci na funkciju predsednika opštine, govorio […]\nMinistar finansija u Srbije Siniša Mali izjavio je da su javne finansije države u potpunosti stabilne i da ima dovoljno novca, kako za već najavljenu pomoć penzionerima i zdravstvenim radnicima, tako i za pomoć mladima. „Nova pomoć namenjena mladima pokazuje i koliko nam je jaka država i koliko su nam stabilne javne finansije. Mi pomažemo […]\nPUT INŽENJERING jedan od najvećih i najuspešnijih srpskih investitora u Sloveniji\nKraj godine je vreme kada se sumiraju uspešni privredni rezultati, a jedna od uspešnih srpskih firmi koja izvodi radove u niskogradnji, viskogradnji i hidrogradnji u Sloveniji je Put Inženjering DOO, koja u ovoj zemlji posluje i kao mobeco.si. Oni su se našli na listi od sedam uspešnih firmi iz Srbije, među kojima su i Comtrade, […]\nOpština Čajetina i Turistička organizacija Zlatibor, po dugogodišnjoj tradiciji, s posebnom pažnjom pripremaju obeležavanje novogodišnjih praznika na najposećenijoj planini u Srbiji. Zlatiborski doček Nove godine uz atraktivne zabavno-muzičke sadržaje s poznatim izvođačima na Kraljevom trgu uvek okuplja hiljade posetilaca. Tako je za doček 2022. godine, za najbolji provod u novogodišnjoj noći na „zlatnoj planini“ ustanovljen […]\nKinesko ministarstvo sporta uvelo je zabranu tetoviranja za fudbalske reprezentativce, dok se od tetoviranih igrača traži da sami pokriju tetovaže, preneo je danas AFP. Ova odluka dolazi u vreme kada tamošnja vlast pokušava da zaustavi tendencije koje smatra vulgarnim. Poslednjih meseci Kina pokušava da povrati kontrolu nad sadržajima poput muzike, video igrica i rijaliti programa, […]\nPrekršajnom sudu u Nišu stiglo je 60 zahteva gradjana za sudsko odlučivanje o prekršajnim nalozima koje im je uručila policija zbog, kako je navedeno, kretanja kolovozom tokom ekoloških protesta u suprotnosti sa Zakonom o saobraćaju, izjavio je predsednik Prekršajnog suda u Nišu Mišel Marković. Tom sudu, dodao je Marković, dostavljeno je i 20 zahteva Policijske […]\nPolicija Hongkonga danas je zvanično optužila za pobunu dva člana redakcije prodemokrartskog portala Stend njuz (Stand News), dan nakon što je izvela raciju u toj redakciji i uhapsila sedmoro zaposlenih. Portal je nakon toga saopštio da prekida rad. Kako se navodi u policijskom saopštenju, dvojica muškaraca od 34 i 52 godine, optuženi su za „zaveru […]\nMinistar unutrašnjih poslova Aleksandar Vulin izrazio je danas zadovoljstvo radom policije u ovoj godini i istakao da je Srbija jedina zemlja u Evropi u kojoj se 12 meseci nije dogodilo nijedno mafijaško ubistvo. Vulin je za televiziju Hepi rekao da je „policijski posmatrano ovo bila dobra godina“, i da je materijalni položaj svih pripadnika MUP-a […]


CORONAVIRUS COVID-19: ESHRE IZJAVA O TRUDNOĆI I ZAČEĆU - Šansa za roditeljstvo\nS obzirom na sve veću učestalost zaraze coronavirusom Covid-19 i široko rasprostranjenim inicijativama za ograničavanje njegovog širenja, Evropsko društvo za humanu reprodukciju i embriologiju (ESHRE) ponovo potvrđuje svoju preporuku da članovi Društva slede savete lokalnih i nacionalnih vlada, posebno ažuriranja nacionalnih saveta, uz podsticanje usklađenosti kad je to moguće.\nNe postoje čvrsti dokazi o bilo kakvim negativnim efektima zaraze Covid-19 na trudnoću, posebno one u ranoj fazi, na šta ukazuju najnovija ažuriranja Centara za kontrolu i prevenciju bolesti (CDC) u SAD-u i drugih iz Evrope.\nPostoji nekoliko prijavljenih slučajeva pozitivnih žena na Covid-19 koje su rodile zdrave bebe, bez bolesti. Bilo je izveštaja o nepovoljnim neonatalnim ishodima (preuranjena ruptura membrane, prevremeno rođenje) kod novorođenčadi, čije su majke bile pozitivne na Covid -19 tokom trudnoće, ali izveštaji su bili zasnovani na ograničenim podacima. Slično tome, objavljen je i jedan slučaj zaražene bebe, ali opet nije bilo čvrstih dokaza da je to rezultat vertikalnog prenošenja.\nOvi podaci, iako ohrabrujući, prijavljuju i prate samo mali broj i moraju se tumačiti s oprezom. Oni se odnose na trudnoće u njihovoj završnoj fazi, ali nemamo informacije o mogućem uticaju infekcije Covid-19 na trudnoće u njihovim početnim fazama.\nImajući u vidu gore navedena razmatranja i majčinske i neonatalne ishode prijavljene u slučajevima drugih koronavirusnih infekcija (poput SARS-a), ESHRE i dalje preporučuje pristup opreza. Važno je napomenuti i da su neki lekovi, koji se primenjuju kod teško zaraženih pacijenata, kontraindikovani za upotrebu kod trudnica.\nKao mera predostrožnosti – i u skladu sa stavom drugih naučnih društava u reproduktivnoj medicini – savetujemo da svi pacijenti s problemom neplodnosti koji razmatraju ili planiraju lečenje, čak i ako ne ispunjavaju dijagnostičke kriterijume za infekciju Covid-19, treba da izbegavaju trudnoću u ovom trenutku. Za one pacijentkinje koje su već u procesu, predlažemo da razmotrite odlaganje trudnoće zamrzavanjem jajnih ćelija ili embriona za kasniji prenos embriona.\nESHRE dalje savetuje pacijente koji su već ostvarili trudnoću ili oni (muškarci i žene) koji planiraju ili se sada podvrgavaju IVF tretmanu da treba da izbegavaju putovanje u poznata područja infekcije i kontakt sa potencijalno zaraženim osobama.\nESHRE će nastaviti da prati naučnu literaturu, posebno u vezi sa ART-om i trudnoćom. ESHRE potvrđuje stav da su svi medicinski radnici dužni da izbegavaju dodatni stres zdravstvenom sistemu koji je na mnogim lokacijama već preopterećen.\nCORONAVIRUS COVID-19: ESHRE IZJAVA O TRUDNOĆI I ZAČEĆU was last modified: March 26th, 2020 by Miroslava


Stefanović: Vučić prisluškivan 13 godina - Sputnjik Srbija\n10:14 30.07.2019 (osveženo 10:48 30.07.2019) Preuzmite kraći link\nStefanović je istakao da nikada, posle godina prisluškivanja i praćenja komunikacije Aleksandra Vučića, ni protiv jednog lica nije pokrenut nijedan postupak, niti je podignuta krivična prijava, što govori da je praćen neko samo zato što je politički protivnik.\nStefanović je novinarima rekao da je Vučić od 2007. do 2012. godine prisluškivan kroz obuhvat više lica koja su ostvarivala komunikaciju sa njim, a koja su bila označena kao „ekstremisti“.\nMeđu tim osobama su bili Goran Vesić i Vladimir Đukanović, rekao je Stefanović i dodao da imena ostalih ne može da obelodani, zbog zaštite privatnosti.\nOni su, pojašnjava, bili prisluškivani i primenjivane su mere nadzora njihov elektronske komunikacije, naročito kako bi se pratila komunikacija sa Vučićem.\nIstakao je da su Vesić i Đukanović samo primer, jer je iz Vučićevog okruženja bilo izabrano između 10 i 12 ljudi, čija je komunikacija sa Vučićem praćena.\n„I, ako nakon toga nemate bilo šta čime biste potkrepili praćenje, vidite da nije bio cilj otkrivanje krivičnih dela, već da bi se pratio rad nekoga za koga smatrate da je politički protivnik“, istakao je Stefanović.\nOn dodaje da je slično bilo i sa Tomislavom Nikolićem.


Lavrov: Rusija nema nameru da obnavlja granice SSSR-a\nod Admin taj Pon 25 Avg 2008 - 18:26\nUčešće Rusije u borbama u Južnoj Osetiji nema veze sa ideologijom, nije usmereno na smenu režima u Gruziji i na obnavljanje granica bivšeg SSSR-a, izjavio je danas ministar inostranih poslova Rusije Sergej Lavrov američkom nedeljniku "Njusvik" (Newsweek)\nLavrov je ocenio da je popularno tumačenje akcija Rusije u Južnoj Osetiji kroz priznu "hladnog rata" ili sovjetskog upada u Čehoslovačku 1968. godine "istorijska glupost", preneo je Itar-Tas s.\nPrema njegovim rečima, tako se igroriše novija istorija regiona, ogromni koraci koje je Rusija načinila posle raspada Sovjetskog Saveza i "glavna činjenica" da je Gruzija, pod okriljem noći, 8. avgusta izvela vojni napad u kojem je poginulo stotine mirovnjaka i civila i izazvana humanitarna katastrofa.\nCilj ruskog angažovanja je "obnavljanje krhkog mira", rekao je Lavrov.\nŠef ruske diplomatije je rekao da naziv gruzijske operacije "Čist teren" otvoreno "miriše na genocid".\n"Kada su gruzijski mirovnjaci otvorili vatru po svojim ruskim kolegama, mi nismo imali izbora i bili smo prinuđeni da odgovorimo", rekao je Lavrov, dodajući da gruzijski predsednik Mihail Sakašvili zbog zločina treba da odgovara.\nKada su shvatili da je operacija propala, gruzijski zvaničnici su u propagandne svrhe počeli da prave od sebe žrtve, istakao je šef ruske diplomatije.\n"Kao što je dobro poznato Sjedinjenim Američkim Državama, zemlja je obavezna da štiti svoj narod kada ga napadaju. Zemlja koja se uvažava ne može da to ne učini", rekao je Lavrov.


Ministar Crnadak korača u zabludi: Koji napredak i sa kojim rezultatima BiH ide ka EU? - Moja Hercegovina\nPočetna / Ministar Crnadak korača u zabludi: Koji napredak i sa kojim rezultatima BiH ide ka EU?\n12. Novembra 2016. 18:48\nNakon uspješne posjete Turskoj, gdje je razgovarao sa tamošnjim visokim državnim funkcionerima, ministar inostranih poslova BiH Igor Crnadak odlučio je da javnosti predstavi zaključke Izvještaja Evropske Unije (EU) o BiH.\nCrnadak je apostrofirao dobre rezultate u pogledu ekonomskih reformi na svim nivoima (BiH, FBiH, RS, kantoni), a budući da je on, prema zvaničnoj biografiji dostupnoj na internet stranici Savjeta ministara BiH, diplomirani ekonomista nema razloga da ne vjerujemo u njegove tvrdnje. Međutim, postoje najmanje dvije stvari u ovoj oblasti, koje može primijetiti i najobičniji laik, a to je smanjen osjećaj ekonomske sigurnosti građana i propast dvije velike banke u Republici Srpskoj (Bobar Banka i Banka Srpske), pa bi gospodin Crnadak trebao približiti građanima rezultate reformi kojima se hvali.\nMinistar evidentno nije čovjek koji stanje predstavlja ružičastim, pa tako ističe upozorenje EU da u BiH nema napretka u borbi protiv korupcije i da se bilježi nazadovanje u pogledu medija. Da Crnadak nije član Savjeta ministara BiH već godinu i sedam mjeseci razuman građanin bi pomislio da je izabran prije par dana, te da najavljuje odlučan obračun sa korupcijom i drugačiji odnos prema velikim i malim medijima. Budući da je Savjet ministara, čiji je sastavni dio Savez za promjene (SzP) koga Crnadak predstavlja, izabran 31. marta 2015. godine, i on i SzP se trebaju pozvati na odgovornost, ne zato što nema napretka u borbi protiv korupcije, već zato što postoji evidentno nazadovanje u toj oblasti.\nNazadovanje se ogleda u tome što u BiH ne postoji niti jedna institucija koju čine iskreni i stručni borci protiv korupcije, od Agencije za prevenciju korupcije i koordinaciju borbe protiv korupcije (APIK), preko Državne agencije za istrage i zaštitu (SIPA), pa sve do Tužilaštva i Suda BiH.\nAPIK u svom rukovodstvu nema nijednog čovjeka koji se može pohvaliti naučnim radom u oblasti antikorupcije, a pogotovu ne nekim rezultatima u tom pogledu. Takođe, treba istaći da ova Agencija nema ni neka konkretna ovlašćenja, već joj je uloga da strancima i građanima “maže oči” i zadovoljava potrebe uhljebljavanja stranačkih vojnika.\nSIPA, takođe, ne zapošljava službenike koji imaju reference i rezultate u borbi protiv korupcije, već i ona služi za ispunjavanje političkih obećanja u vezi sa zapošljavanjem, a, kako je široj javnosti poznato, nije rijetka pojava zapošljavanja putem klasične korupcije (podmićivanja).\nOdluke i kontrola rada Tužilaštva i Suda BiH, na koje se ministar Crnadak žali, temelje se na pozitivnim zakonskim propisima, pa ukoliko su smatrali da ti propisi nisu dovoljno dobri, SzP je imao dovoljno vremena da traži njihove izmjene.\nVjerovatno se sve ovo može pravdati komplikovanom koalicijom sa SDA/SBB i HDZ BiH, ali ako SzP ne može ispoštovati osnovni postulat na kome je na izborima 2014. godine osvojio glasove i dobio šansu da mijenja stvari, a to je borba protiv korupcije, nije strašno napustiti tu koaliciju. Naravno, strašno je izgubiti udobne fotelje i beneficije veoma drage Crnatku i kompaniji.\nNa kraju, u pogledu nazadovanja u oblasti medija, SzP nije uradio apsolutno ništa na korektnoj komunikaciji sa rijetkim medijima koji nisu propagandne mašinerije niti ispiraju mozak, koji nisu na strani niti jedne politike, već se trude da profesionalno i objektivno rade svoj posao. Šta više, lokalni predstavnici SzP zbog nekih svojih razloga izbjegavaju takve medije.\nVrijeme teče jako brzo, pa ako gospodin Crnadak i ostali predstavnici Saveza za promjene, koji su stanari sarajevskog nebodera u kome je smješten Savjet ministara BiH i džinovske zgrade Parlamenta BiH, ne naprave konkretne napore u smjeru borbe protiv korupcije i bolje komunikacije sa medijima i građanima, na izbore 2018. ne trebaju ni izlaziti, jer će svakako postati dio političke istorije.\nOznakeIgor Crnadak kolumna Slobodan Golubović


PREMINUO BIVŠI PREDSEDNIK! Svrgnuo VLADU i ušao u ISTORIJU (FOTO)\nŽorže Sampajo, Foto: Profimedia\nNakon mirnog prvog mandata od 1996 do 2001. godine, bivši advokat i socijalista osvojio je još jedan, koji je bio mnogo turbulentniji i tokom kojeg je pokazao moć predsedničkih ovlašćenja, iako je u Portugaliji ta funkcija uglavnom ceremonijalna\nObjavljeno: 10.09.2021. 13:21h 13:30h\nBivši predsednik Portugalije Žorže Sampajo, koji je ušao u istoriju te zemlje kada je 2005. godine iskoristio posebna ovlašćenja da bi raspustio parlament i svrgao nestabilnu vladu, preminuo je danas u 81. godini.\nUzrok njegove smrti nije saopšten, ali je on bio u bolnici od 27 avgusta zbog teškoća sa disanjem, navodi Rojters.\nNakon mirnog prvog mandata od 1996 do 2001. godine, bivši advokat i socijalista osvojio je još jedan, koji je bio mnogo turbulentniji i tokom kojeg je pokazao moć predsedničkih ovlašćenja, iako je u Portugaliji ta funkcija uglavnom ceremonijalna.\nSocijalisti su, zbog rasta budžetskog deficita i dolaska zemlje na ivicu recesije, izgubili prevremene parlamentarne izbore 2002. od koalicije desnog centra koju su činile socijaldemokrate i narodna partija.\nSampajovo odbijanje da 2004. godine raspiše nove prevremene izbore nakon što je Hoze Manuel Durao Barozo podneo ostavku na mesto premijera izazvala je masovne proteste levičerskih partija, uključujući socijaliste.\nU pokušaju da obezbedi političku stabilnost, on je za premijera postavio drugog socijaldemokratu, Pedra Sanatanu Lopesa, da bi nakon samo četiri meseca ocenio da nova vlada ne postiže željene rezultate i da joj nedostaje kredibilitet.\nIskoristio je posebna predsednička ovlašćenja, koja se u Portugaliji često nazivaju "atomskom bombom", kako bi raspustio parlament i zakazao nove izbore za februar 2005. na kojiima su pobdili socijalisti, a novi premijer postao Hoze Sokrates.\nSampajo je jedini predsednik Portugalije u istoriji koji je iskoristio posebna ovlašćenja da svrgne većinsku vladu.\nU CETINJSKOM MANASTIRU NIJE BILO ORUŽJA: Postupak je već pokrenut\nTETOVO SE DANAS UJEDINJUJE: Organizovana počasna šetnja u pomen žrtvama požara\nDPS POTEŽE KRIVIČNU PRIJAVU PROTIV KRIVOKAPIĆA: Adresirana je na više lica\nPreminuo bivši predsednikŽorže SampajoParlamentUzrok smrtiBivši predsednik


Beogradski centar za ljudska prava - Belgrade Centre for Human Rights » Održano predavanje na Pravnom fakultetu Univerziteta u Nišu\nOdržano predavanje na Pravnom fakultetu Univerziteta u Nišu\n2. april 2018. by Tamara Protic\nPravnik Beogradskog centra za ljudska prava Bojan Stojanović bio je gost-predavač na Pravnom fakultetu Univerziteta u Nišu, gde je održao predavanje na osnovnim akademskim studijama u okviru predmeta Ustavno pravno.\nStudenti su tom prilikom upoznati sa pravnim okvirom u oblastima prava na državljanstvo, prava stranaca i prava na azil. Takođe, predstavljeni su im međunarodni i domaći pravni okvir, pravni standardi i praksa u ovim oblastima u Srbiji. Studenti su upoznati i sa rešenjima iz novousvojenih zakona – Zakona o azilu i privremenoj zaštiti, Zakona o strancima i Zakona o izmenama i dopunama Zakona o državljanstvu.\nOvom prilikom, razmenjene su publikacije Centra i Pravnog fakulteta i dogovorena je buduća saradnja između Beogradskog centra za ljudska prava i Pravnog fakulteta. Predavanje je održano u okviru projekta ’’ Podrška izbeglicama i tražiocima azila u Srbiji’’, uz podršku Kancelarije Visokog komesarijata Ujedinjenih nacija za izbeglice (UNHCR) u Srbiji.


Đukanović: Krhka stabilnost na Balkanu\nPolicija ispred ambasade Albanije u Podgorici\nCrnogorska policija saopštila je identitet tri osobe koje su uhapšene zbog sumnje da su polomile stakla na ambasadi Albanije u Podgorici, što su crnogorske vlasti oštro osudile.\nPremijer Đukanović tvrdi da su u pitanju pojave sa kojima će Crna Gora lako izaći na kraj\nZbog sumnje da su kamenovali objekat Ambasade Albanije u Podgorici uhapšeni su Marko Martinović (36), Ivan Ivanović (33) i Borko Vukčević (33) iz Podgorice.\nPolicija navodi da su oštećenja nastala najverovatnije bacanjem odlomljenih djelova blokova betonskog ivičnjaka.\nPolicija je, navodi se u saopštrenju, desetak minuta nakon prijave događaja pronašla i identifikovala Martinovića, Ivanovića i Vukčevića koji su privedeni. Zamjenik Osnovnog državnog tužioca u Podgorici, naknadno će se izjasniti ima li u postupanju ovih osoba elemenata bića krivičnog djela.\nPremijer Đukanović podsjeća da je balkanska stabilnost vrlo krhka i da joj treba pomoći, a najbolji vid te pomoći je, kaže, ubrzavanje procesa evropskih integracija.\nMinistarstvo vanjskih poslova i evropskih integracija najoštrije je osudilo vandalski napad i kamenovanje ambasade Albanije u Crnoj Gori.\nMinistarstvo, kako je saopšteno, u saradnji sa nadležnim institucijama, preduzima sve neophodne aktivnosti na planu zaštite prostorija ambasade, osiguranja bezbjednosti diplomata i stvaranja uslova za njeno normalno i bezbjedno funkcionisanje.\nTim povodom, generalni direktor za bilateralne poslove ambasador Željko Perović razgovarao je sa otpravnikom poslova Ambasade Republike Albanije u Crnoj Gori, Ljirimom Ujkom i izrazio žaljenje zbog nemilih događaja.\nVeliku buru u Crnoj Gori upotpunio je tabloid Informer koji je na naslovnoj strani objavio naslov i podnaslov kojim vrijeđa sve pripadnike albanske zajednice u Crnoj Gori. Osnovno državno tužilaštvo u Podgorici ispituje da li u pisanju ovog tabloida ima elemenata krivičnog djela “izazivanje nacionalne i vjerske mržnje i netrpjeljivosti”.


Reklo bi se mnogi na plažama osećaju kao kod kuće.\nOve godine bilo je raznih situacija, a letnja sezona još uvek nije gotova. Poslednji slučaj u nizu, koji je izazvao veliku pažnju javnosti, zabeležen je na jednoj plaži u Dalmaciji.\nMomak sa fotografije je na plažu poneo plinski rešo i šerpicu u kojoj je spremio svoj obrok.\nFotografija je izazvala mnogo komentara, a neki od korisnika društvenih mreža su se našalili da sprema samo prilog, a da jagnjetina tek treba da stigne.\nIma i onih čiji je zaključak bio da je potez ovog momka logičan, ako se u obzir uzmu cene hrane na plažama, kao i da je priprema obroka na plaži sasvim u redu, ako ne ometa ostale posetioce.\nPodsetimo, pre nekoliko dana još jedna fotografija je izazvala lavinu komentara, a zabeležena je na plaži nedaleko od Makarske, kupači su, naime, poneli sto i klupe koje su postavili na plaži. Za stolom je obedovalo više dece i odraslih, koji su obalu Jadrana pretvorili u restoran na otvorenom.


Prema saznanjima Srpskainfo, lisice na ruke stavljene su E. M. (38), i O. M. (36) iz Sarajeva i A. S. iz Gradačca. Njih policija tereti da su u zadnje dve godine digli u vazduh tri bankomata u Modriči i Šamcu iz kojih su ukrali 159.000 maraka (79.500 evra). Pored toga, ukrali su i dva skupocena automobila, koja su koristili u krađama.\nIzvor Srpskainfo pojasnio je da su svi uhapšeni odranije poznati policiji po brojnim krivičnim delima, da iza sebe imaju i osuđujuće presude, a do sada su se uglavnom bavili krađama automobila.\nPortparol Policijske uprave Doboj Dragana Kerkez rekla je da su osumnjičeni uhapšeni u saradnji sa Upravom kriminalističke policije MUP Republike Srpske i Federalne uprave policije (FUP). Prema prvim informacijama, sumnjiče se za tri napada na bankomate iste banke od čega su iz dva ukrali 159.000 KM, dok iz trećeg nisu uspeli da odnesu novac.\n- Postoji osnov sumnje da su uhapšeni tokom 2019. u Šamcu ukrali "BMW", vredan oko 18.000 maraka (9.000 evra), koji su potom koristili u pokušaju krađe. Pomoću odgovarajućeg plina izazvali su detonaciju unutar bankomata, koji su oštetili, ali do novca nisu došli jer eksplozija nije uništila kasu bankomata - pojasnila je Kerkezova.\nPrema njenim rečima, ukradeni "BMW" naknadno je pronađen zapaljen na području opštine Usora u FBiH. Osim toga, sumnja se da je grupa na identičan način u oktobru 2019. godine raznela bankomat u tržnom centru u Modriči iz kojeg su ukrali 22.000 maraka (11.000 evra).\n- Pored toga, sumnja se i da su u aprilu ove godine u Modriči ukrali "audi Q7", vredan oko 24.000 maraka (12.000 evra). Potom su ovo vozilo koristili 1. maja u napadu na isti bankomat u tržnom centru u Modriči. I tada su izazvali eksploziju na bankomatu, te su posle toga ukrali 137.000 maraka (68.500 evra) - ističe Kerkezova.\nAutomobil korišten u ovoj pljački još nije pronađen.\nNakon kriminalističke obrade osumnjičeni su uz izveštaj o počinjenim krivičnim delima predati u nadležnost Okružnog javnog tužilaštva u Doboju. Izvor Srpskainfo otkriva da je na području BiH počinjeno još nekoliko pljački bankomata na isti način koji nisu rasvetljeni.\n- Potpis pljačkaša je skoro identičan kao i u ovom slučajevima koje je rasvetlila policija. Tokom kriminalističke obrade, policijski inspektori će pokušati povezati ovu trojku sa pljačkama i tih bankomata. Takođe biće provereno da li su imali još neke saradnike i pomoćnike u pljačkama - pojašnjava naš sagovornik.\nSva trojica uhapšenih su godinama poznati policiji, a među njima posebno se ističe ime E. M. koji je hapšen nekoliko puta.\nTužilaštvo BiH je sredinom 2018. godine podiglo optužnicu i protiv 27 okorelih automafijaša takozvane sarajevske i sokolačke grupe, te klana iz Istočnog Sarajeva, kojima se stavlja na teret da su ukrali najmanje 200 vozila, čija tržišna vrednost dostiže više od milion maraka. Deo ove grupe bio je i on. Prema bezbednosnim podacima, sumnja se da je on bio glavni operativac jedne od nekoliko automafijaških grupa, koji je za samo jednu noć znao ukrasti i po nekoliko vozila. Tužilaštvo mu stavlja na teret krađe 53 auta od juna 2013. do avgusta 2016. On je svojevremeno, nakon hapšenja u akciji “Kamen”, u Sudu BiH bio osuđen na pet godina zatvora, potpisavši sporazum o prizanju krivice. Bio je uhapšen i prošle godine u predmetu “Orka” u kojoj se osumnjičeni povezuju sa više teških krađa i razbojništava, a neki od uhapšenih su već priznali krivicu.\nLopovi bagerom ukrali bankomat


Šta dete treba da nauči da bi vam zajednički život bio lakši « Najbolja Mama Na Svetu // Content Insight\nKako i za koliko novca je moguće izgraditi porodičnu kuću u Srbiji?\nJeste da su vaša deca, ali to ne znači da je lako živeti sa njima u istoj kući. Ako ste kao i većina roditelja, velika je verovatnoća da radite previše stvari za decu i umesto dece. Međutim, ako nauče ove stvari lepše ćete živeti zajedno, a ona će steći dobre navike za ceo život!\nEvo šta vaše dete treba da nauči kako bi svima u kući život bio lepši i lakši:\nGreške u vaspitanju koje sve mi pravimo (naravno nenamerno)\n10 stvari koje želim da da kažem detetu pre nego što prestane da sluša\nPrimenite ove strategije i bićete roditelj kome dete može uvek da se poveri\n11 načina da sačuvate bebin otisak\n10 načina da spremite brokoli\nSpavanje do 3. godine\nvideti kako drugi sisari podizu bebe. Po ljudima vecina bi razmazila dete\nSuper je tekst i veoma je koristan, ali valjda je ljudima teze da daju negativnu ocenu nego da shvate da grese. :( Mi sve radimo po ovom principu i jeste nam mnogo lakse od onih koji to ne rade. Jedna rodjaka jos uvek hrani sina od sest godina kuva po 3 rucka za isti dan (jer ne jedu onaj od juce, plus muz ne jede jednu hranu, jedan sin drugu, a drugi sin trecu, pa ona svakom kuva posebno umesto da skuva jedan i da svi jedu), deca, iako su velika (7 i 12 godina), nista ne rade po kuci, pa ona ide za njima – gasi svetla, rasprema igracke, savija odecu, hrani dete od 7 godina… Zapravo, radi sve kao da imaju godinu dana, pa nista ne mogu sami. Decu uci da budu lenja i nesposobna, a ona jedva izdrzi da sve uradi i ceo dan joj prodje u ciscenju i raspremanju za njima. :( Jadne njihove buduce zene… Valjda ce one imati vise razuma pa da ih uvedu u red.


Izvor: Svet arhiva vesti 15.10.2016 - Naslovi.net\nŠaban Šaulić objasnio ko bira pobednika u “Pinkovim zvezdama”\nPrelaskom na “ružičastu” televiziju Šaban Šaulić se odrekao titule predsednika žirija u “Zvezdama Granda” i prihvatio da u društvu četiri žene, Dragane Mirković, Dare Bubamare, Zorice Brunclik i Aleksandre Radović, odlučuje o sudbini… »\nOlga Odanović: “Selo gori…” nije isto bez Mande, ostala je velika praznina!\nPoslednja sezona popularne serije “Selo gori, a baba se češlja” počinje s prikazivanjem večeras na RTS-u, a glumica Olga Odanović priseća se snimanja s pokojnim glumcem Miloradom Mandićem Mandom. Manda nije dočekao kraj serije, a krucijalne… »\nNevena Hot, vatrena navijačica: Na meč Žarkovo-Partizan dolazim potpuno gola!\nNevena Hot, porno glumica i vatrena navijačica Žarkova, najavila je da će na utakmicu krajem oktobra doći potpuno gola, pa makar padao i sneg. “Vidimo se 26. oktobra na stadionu Žarkova, na utakmici protiv Partizana! Rešila sam da tu utakmicu… »\n15.10.2016 Svet, kategorije


Saša Marjanović: "Strpljivo čekam šansu u Partizanu" - Sportske.net\nSaša Marjanović: "Strpljivo čekam šansu u Partizanu"\nFudbaler Partizana Saša Marjanović rekao je danas da mu je čast što igra za taj fudbalski klub, da je strpljiv i da se trudi da iskoristi svaku šansu koju mu pruži novi trener.\nMihajloviću ni prazan gol nije bio dovoljanNikolić: "Za pohvalu želja da se pošteno bori za dres Partizana"SL - Partizan sve bolji, Božinov vuče "Parni Valjak"!Da li je Đurđiću opravdano poništen prvenac?Partizan vodi u derbiju - Ponovo Božinov!\n"Čast je biti u Partizanu i svaku šansu treba najbolje iskoristiti, kad god se ukaže prilika. Strpljiv sam i trudim se da doprinesem timu kad god mogu. Ovaj tim ima kvalitet i karakter i polako stvari dolaze na svoje mesto", rekao je Marjanović za klupski sajt.\nMarjanović je ovog leta iz Radničkog iz Niša prešao u Partizan, a debitovao je prošlog meseca u utakmici protiv Zaglebja u Beogradu, u prvoj utakmici drugog kola kvalifikacija za Ligu Evropa.\n"Bila je to odlična utakmica, ali nažalost rezultat nije ispratio našu dobru igru. Sada sam dobio priliku kod novog trenera Marka Nikolića u utakmici protiv Čukaričkog, gde smo i rezultatski bolje prošli. Drago mi je da smo krenuli napred, a ujedno i zbog mog doprinosa igri, zajedno sa svim momcima", dodao je Marković.\nOn je u jučerašnjoj prvenstvenoj utakmici protiv Čukaričkog u ekipi zamenio jedinog strelca na meču Valerija Božinova i imao je dobru priliku za gol.\n"Više je to bio centaršut sa 25-26 metara. Trebalo bi češće da šutiram i doprinesem timu. Prilika za šut će biti i nadam se da će me dobro služiti", dodao je Marjanović.


Vesti online / Vesti / Srbija / Blic: Tramp, i zvanično, razgraničenje stavio na sto\nBlic: Tramp, i zvanično, razgraničenje stavio na sto\n"Pismima Aleksandru Vučiću i Hašimu Tačiju, Donald Tramp je praktično, razgraničenje kao rešenje problema Kosova, i zvanično stavio na sto", piše "Blic".\nList navodi, pozivajući se na diplomatske izvore u Vašingtonu, da su na Trampa uticaj verovatno izvršili savetnik za nacionalnu bezbednost Džon Bolton i državni sekretar Majk Pompeo, koji su prethodnih meseci bili posvećeni ovom pitanju.\n- Ovo je nesumnjivi pokušaj Amerike da vrati uticaj na Balkan. Ono što je (Emanuel) Makron pokušao da uradi u Parizu 11. novembra, sada očigledno pokušava Tramp - kaže izvor "Blica".\nZa zvanični Brisel ovako otvorena ponuda Trampa predstavlja veliko iznenađenje, a SAD žele da pokažu da se Evropska unija pokazala nesposobnom da reši kosovski problem, dodao je isti izvor.\nSRBIJA Tači: Posle pisma Trampa situacija na Kosovu drugačija


Lista Pokreta slobodnih građana 11 u Leskovcu\nIzvor: JUGpress.com, 08.Jun.2020, 23:40\nVečeras je Pokretu slobodnih gradjana zvanično proglašena izborna lista pod rednim brojem 11 i nazivom SERGEJ TRIFUNOVIĆ – POKRET SLOBODNIH GRAĐANA.\n“Mi smo, pretežno, mladi, obrazovani i uspesni ljudi kojima poverenje i podrška koje su nam pružili naši sugrađani znaci zaista mnogo i neizmerno smo zahvalni svima >> Pročitaj celu vest na sajtu JUGpress.com << koji su proteklih deset dana dali svoj potpis. Na taj način, zajedno smo napravili prvi korak u stvaranju okruženja koje će biti jednostavno ali funkcionalno. Okruženja u kome neće\npostojati zastrašivanje zaposlenih u javnom sektoru, ali će postojati dostojanstveno i perspektivno poslovno okruženje gde će se ceniti učinak i znanje. Okruženja koje će se sa istom pažnjom posvećivati problemima na selu, kao i onima u gradu. Okruženja koje će obezbediti pravo na normalno i zdravo odrastanje, ali i na lagodnu i pristojnu starost,” izjavio je Aleksandar Radosavljević,nosilac liste SERGEJ TRIFUNOVIĆ – POKRET


Koliko košta obrazovanje u Srbiji - Izazov\nKoliko košta obrazovanje u Srbiji\nRadio-televizija Srbije\t 20. februara 2021. 13:09\nPolazna osnova bilo je istraživanje po kome trećina mladih nakon visoke škole želi da ode u inostranstvo.\nImajući u vidu različitu zastupljenost profila među onima koji odlaze u inostranstvo posmatrani su troškovi školovanja po izabranim fakultetima Univerziteta u Beogradu. Prikupljeni su i obrađeni podaci za Ekonomski, Biološki, Poljoprivredni, Tehnološko-metalurški, Elektrotehnički, Mašinski, Stomatološki i Medicinski fakultet.\nNenad Jevtović, osnivač Instituta za razvoj i inovacije je gostujući u Jutarnjem programu RTS-a naveo da su rezultati istraživanja otvorili mnogobrojna pitanja, jer su pokazali da pojedini fakulteti nisu finansijski dostupni porodicama sa prosečnom platom.\n"Izabrano je osam fakulteta društvenih i prirodnih nauka sa Univerziteta u Beogradu i izračunali koliko tačno košta školovanje svakog od njih. Otvorila su se mnoga pitanja, pitanje o nejednakosti – da li su fakulteti svima dostupni, pitanje o tome da li je potrebno zaduživanje za studije", objašnjava Jevtović.\nNa pitanje da li je tačno tradicionalno mišljenje da iseljavanje visoko kvalifikovanog stanovništva stvara neto gubitak za zemlji odgovara:\n"U najvećem broju slučajeva to jeste gubitak za zemlju, ali ne možemo biti jednostrani, ako neki novi Nikola Tesla ode u svet – to je svakako dobitak za čovečanstvo", ocenjuje Jevtović.\nIstiče da je cilj istraživanja da se napravi bolja usklađenost tržišta rada i obrazovanja, ali i da se spreči emigracija.\n"Ono na šta bismo trebali da insistiramo i radimo je da se mladi ljudi koji odlaze da se obrazuju van matice vrate sa tim stečenim znanjem i upotrebe ga u svojoj zemlji", zaključio je Jevtović.


LGBT zajednica nevidljiva van većih gradova | Autonomija\nLGBT zajednica nevidljiva van većih gradova\nU drugim gradovima ne postoje ni organizacije ni inicijative koje se bave pitanjem LGBT prava\nParada ponosa Beograd je u sklopu svog programa pod nazivom „Razgovori sa zajednicom“ organizovala javnu tribinu na temu uključenosti mladih osoba u LGBT aktivizam, na kojoj su govorili mladi LGBT aktivisti Kristina Kastelec, Tamara Škobo i Aleksandar Savić.\nUčesnici tribine su zaključili da među mladim LGBT osobama postoji motivacija da se bave aktivizmom i da se bore za svoja prava, ali da je jedan od najvećih problema što ih postojeće LGBT organizacije odbacuju i ne pružaju im mnogo mogućnosti da realizuju njihove ideje. Takođe, postoji izražen generacijski jaz između onoga što rade postojeće LGBT organizacije sa onim što je potreba LGBT zajednice, posebno mladih ljudi u okviru nje, ocenili su učesnici debate.\nKao glavne probleme, učesnici su naveli i nevidljivost LGBT zajednice van velikih centara kao što su Beograd, Novi Sad i Niš, s obzirom da u drugim gradovima ne postoje ni organizacije ni inicijative koje se bave pitanjem LGBT prava, ili postoje takozvane „fantomske“ organizacije čiji se rad na terenu uopšte ne vidi i nije od koristi za LGBT zajednicu.\nOni su dodali da van većih gradova LGBT mladi nemaju mogućnost da se upoznaju, udružuju i osnažuju jer pored velike socijalne distance, postoji i snažna netrpeljivost koja se iskazuje nasilnim ponašanjem prema LGBT osobama. Nedovoljno zaštićene i bez ikakve podrške lokalnih institucija, LGBT mladi se ne osećaju dovoljno jaki da reaguju u lokalnoj sredini i da podstiču inicijative.\nNa tribini je zaključeno da, uprkos tome, jedan broj mladih LGBT osoba ne žele da odustane i koristi svaku priliku da bude deo društvenih promena i zalaže se za svoja prava, pa vrlo rado volontiraju na Paradi ponosa i drugim događajima koje prepoznaju kao važne za njihovu egzistenciju.\n„Razgovori sa zajednicom“ su serija razgovora o važnim temama koje se tiču LGBT zajednice iznutra. Parada ponosa Beograd razgovore organizuje jednom mesečno. Aktuelna serija razgovora podržana je od strane Ambasade kraljevine Holandije u Srbiji.


► Sutra hladnije ali suvo\nJutarnje taemperature od četiri do devet a najviše dnevne od devet do 15 stepeni.\nI u Beogradu će biti pretežno oblačno, suvo i hladnije, s temperaturom od šest do 12 stepeni.\nU narednim danima se očekuju hladna jutra i pretežno sunčani dani uz postepeni porast temperature.\nBiometeorološka prognoza za utorak, 26. mart 2019:\nBiometeorološka situacija može imati relativno nepovolјan uticaj na hronično obolele. Cerebrovaskularnim bolesnicima i astmatičarima, kao i nervno labilnim osobama se savetuje izvesna opreznost. Meteoropatske reakcije se mogu javiti u vidu bolova u mišićima, glavobolјe i smanjene radne sposobnosti.


Novak Đoković pomaže obnovu vrtića u Stopanji - KruševacGrad\nFondacija Novaka Đokovića i opština Trstenik zajedno rekonstruišu obdanište u Stopanji, a kako je predočeno danas prilikom početka radova na objektu u kome će biti mesta za 75 mališana, u projekat je uloženo 24 miliona dinara. Donacija Fondacije iznosi 12 miliona dinara.\nMarko Kovačević, projektni menadžer u Fondaciji Novak Đoković, istakao je da je osnovna želja Fondacije da ovom donacijom omogući da što veći broj dece u ovoj lokalnoj zajednici stekne uslove za predškolsko obrazovanje. Dodaje da čak 657 malašana koji žive na teritoriji opštine Trstenik, na žalost, nema mogućnost da pohađa vrtić\n– Zato u ovoj lokalnoj zajednici postoji velika potreba za proširenjem kapaciteta predškolske ustanove- napominje Marko Kovačević, projektni menadžer Fondacije.- Ukupna kvadratura novog objekta iznosiće približno 280 kvadratnih metara, tako da će rekonstrukcija ovog vrtića omogućiti da 75 mališana boravi i odrasta u najboljim uslovima. Do sada je Fondacija Novak Đoković rekonstruisala ili izgradila 45 vrtića i na taj način pomogla više od 22.000 dece, a ujedno je i sprovela obuke za blizu 1.600 vaspitača i učitelja u Srbiji. Cilj nam je da najmlađima pružimo idealne uslove za rast i razvoj i da na prvom mestu imaju podsticajno okruženje za učenje.\nDonacija fondacije biće utrošena tako što će se 10 miliona dinara nameniti izvođenju neophodnih radova, dok će dva miliona dinara biti upotrebljeno za opremanje novog vrtića. Pored rekonstrukcije, u planu je i proširenje zgrade sa dodatne tri radne prostorije.\n– Izgradnjom ovog objekta poboljšavaju se uslovi za kvalitetan rani razvoj i odrastanje dece kao i doprinos ostvarivanju naše težnje da izjednačimo uslove odrastanja i učenja na našoj teritoriji, a naročito u sredinama koje imaju problem sa demografijom– ističe Aleksandar Ćirić,predsednik opštine Trstenik.\n– Želimo da izrazimo zahvalnost i ponos, zbog svega što su Novak i Jelena Đoković i Fondacija učinili za našu državu, i što će u narednom periodu učiniti za Opštinu Trstenik, a nama će to biti dodatni motiv da nastavimo ulaganja naročito u stvaranje boljih uslova za najmlađe generacije.\nDirektorka Predškolske ustanove „Biseri“ Marina Petrović istakla je važnost ove saradnje koja će olakšati život kako mališanima, tako i njihovim roditeljima.\n– Zahvaljujući zajedničkoj saradnji PU „Biseri“, opštine Trstenik i Fondacije Novak Đoković došlo se do ideje o uvođenju celodnevnog boravka u vrtiću, čime će se znatno olakšati život ljudima iz tog područja, a njima i njihovoj deci će svakodnevica biti lepša – kaže direktorka Marina Petrović.\n06.09.2021 0 240\n04.09.2021 0 543\n29.08.2021 0 396\n29.08.2021 0 197\n13.08.2021 0 309\n19.07.2021 0 573\n18. oktobra 2021., 10:14


Svilanović: Srbija može brže, četiri tačke za Zapadni Balkan | EurActiv Srbija\nSvilanović: Srbija može brže, četiri tačke za Zapadni Balkan\nObjavljeno : 29.06.2017.\t Tweet\nGeneralni sekretar Saveta za regionalnu saradnju (RCC) Goran Svilanović rekao je 29. juna u Dubrovniku da Srbija ima kapaciteta da ide brže na putu evropskih integracija, ali da nažalost ne zavisi sve samo od nje i njene administracije. "Put Srbije u EU može da bude brži, ali da bi bio brži, potrebno je uveriti birače unutar Unije. Poslati jednu poruku koja je bolja od onoga što oni svakodnevno čitaju", poručio je Svilanović.\nGovoreći o samitu Zapadni Balkan koji sledi 12. jula u Trstu, Svilanović je u intervjuu za novinsku agenciju Beta rekao da bi tada zemlje regiona trebalo da usvoje višegodišnji akcioni plan za stvaranje regionalnog ekonomskog područja koje ima za cilj bolju ekonomsku povezanost regiona.\nOn je dodao da se u trenutku kada ima mnogo tema o kojima se razgovara unutar Evropske unije (EU) Zapadni Balkan teško može vratiti u sferu interesovanja EU.\nUpravni odbor strategije "Jugoistočna Evropa 2020" (JIE 2020) RCC-a odobrio je 28. juna u Dubrovniku godišnji izveštaj o primeni tog dokumenta (ARI), a Svilanović smatra da je Srbija postigla dobre rezultate u primeni strategije, posebno u oblasti povećanja zaposlenosti.\nU izveštaju se, između ostalog, navodi da Srbija predvodi region po broju otvorenih radnih mesta i broju visokoobrazovanih mladih ljudi koji dolaze na tržište rada, da je na zadovoljavajućem nivou po privlačenju direktnih stranih investicija, ali da je percepcija o efikasnosti vlade niska, rekao je Svilanović.\nOn je dodao da je usvajanju godišnjeg izveštaja prethodio sastanak na kojoj je svakoj zemlji omogućeno da dođe sa jednom temom i pokaže kako je došla do rezultata.\nJasna Atanasijević iz Republičkog sekretarijata za javne politike je na godišnjem sastanku RCC-a prezentovala niz mera koje su vlasti u Beogradu preduzele u poslednjih nekoliko godina kako bi smanjile nezaposlenost.\n"Brojka od 300.000 novih radnih mesta je jako dobra za Srbiju, druga brojka koja je takođe dobra, jeste priliv stranih investicija. Srbija je na 66% od onoga što je nekakav cilj dogovoren 2013. godine", rekao je, dodavši da pored dobrih rezultata postoje i neke druge brojke koje nisu zadovoljavajuće.\nCEFTA plus i još tri celine\nSvilanović je govorio i o planu za stvaranje regionalnog ekonomskog područja koji sadrži četiri elementa i treba da omogući potpunu liberalizaciju trgovine unutar regiona, uklanjanje carinskih barijera, povećanje mobilnosti radne snage, reformu investicione politike, ukidanje rominga i digitalizaciju.\n"Prva celina je ono što bih ja nazvao CEFTA plus. CEFTA omogućava potpunu liberalizaciju trgovine unutar regiona. Ono što je plus i što se nalazi u ovom programu jeste potpuna liberalizacija trgovine uslugama (osiguranje, bankarstvo i slično) i uklanjanje takozvanih bescarinskih barijera koje bi trebalo da omogući povećanje trgovine u regionu", naveo je za Betu generalni sekretar RCC-a.\nPre njegovim rečima, treći element odnosi se na investicije i reformu investicione politike koje bi omogućile da se region prema spolja predstavi kao zajednička investiciona destinacija i harmonizuju nacionalne investicione politike.\n"Četvrti blok je digitalizacija. Tu su vlade jako otvorene i žele da se dogovore o usaglašavanju romiga među ovih šest ekonomija regiona. Da on bude zajednički i da ide ka nuli - da u jednom koraku postanemo puni deo EU, bar u toj oblasti", rekao je Svilanović.\nSvilanović je dodao da će se u pregovorima razgovarati o putanjama optičkih kablova u regionu kako bi strani investitori i kompanije mogle da investiraju novac.\nOn je naveo da su zemlje regiona, a posebno Srbija, veoma zainteresovane za dogovore o digitalizaciji, čiji je cilj da se privuče strani kapital i reformiše nacionalna politika u cilju boljeg iskorišćavanja postojećih resursa.\nGlavni zadatak Odbora je da analizira napredak ostvaren prethodne godine usvajanjem godišnjeg izveštaja o sprovođenju strategije "Jugoistočna Evropa 2020" i otpočne novi ciklus upravljanja ovom strategijom.\nUpravni odbor strategije JIE 2020 se sastaje jednom godišnje što je prilika da se daju smernice i preporuke Sekretarijatu Saveta za regionalnu saradnju kao i drugim učesnicima u sprovođenju strategije.\nSvilanović je naglasio da su u nacrtu godišnjeg izveštaja o sprovođenju strategije za 2017. godinu, u kome je dat pregled napretka u okviru treće godine primene, prikazani različiti rezultati primene i nejednak napredak.\n"Ukupan napredak rezimiramo kao povratak na stabilan, iako skroman, obrazac rasta uz pozitivan trend koji se očekuje u narednom periodu. Došlo je i do dugo očekivanog oporavka u pogledu zaposlenosti i postizanja trgovinske ravnoteže. Međutim, ukupni rezultati za region su uglavnom pod uticajem dobrih rezultata manjeg broja ekonomija te napredak nije jednak u celom regionu", objasnio je.\nStrategija ubrzava put u EU\nZamenik šefa Odeljenja za regionalnu saradnju i programe za Zapadni Balkan u Generalnoj direkciji za politiku susedstva i pregovore o proširenju Nikolas Cendrovič (Nicholas Cendrowicz) podsetio je na važnost predanosti i opredeljenja za primenu celokupne strategije JIE 2020 koja sporo, ali sigurno, vodi region tamo gde i želi da bude kako u ekonomskom tako i u društevnom smislu.\n"Regionalna saradnja koja dovodi do većih direktnih stranih investicija, lakše i efikasnije trgovine, otvorenih tržišta rada, većih mogućnosti za zapošljavanje, digitalne agende, sve to kao i brojni drugi ciljevi strategije JIE 2020 region će brže dovesti do EU. Mi sa strane Evropske unije veoma se radujemo uspesima regiona koji zauzima visoko mesto na našoj agendi", rekao je on.\nUpravni odbor je saslušao prezentaciju o regionalnim projekcijama za četiri nova glavna pokazatelja, koji će zvanično postati glavni ciljevi nakon što budu zvanično usaglašeni. Napredak u sprovođenju starategije će se meriti u odnosu na nove ciljeve u sklopu narednih ciklusa praćenja strategije JIE 2020.\nOsim toga, posebna sesija je bila posvećena svakoj od ekonomija koje učestvuju u strategiji "Jugoistočna Evropa 2020" na kojoj su učesnici Upravnog odbora predstavili dobre prakse u sprovođenju kako bi se povećala pojedinačna angažovanost ekonomija u ovom procesu.\nSastanak je završen sesijom posvećenoj budućnosti nakon 2020. godine tokom koje su učesnici imali priliku da čuju o stanju srpvođenja strategije "Evropska unija 2020" kao i o tekućim diskusijama u EU o periodu posle 2020, što je podstaklo razmišljanja i o agendi Jugoistočne Evrope posle 2020. godine.\nMeđu učesnicima Upravnog odbora strategije JIE 2020 su ministri, zamenici ministara i viši službenici iz ministarstava odgovornih za evropsku integraciju, nacionalni koordinatori za strategiju JIE 2020 kao i nacionalni IPA koordinatori.


Ubedljivo je Crvena zvezda savladala Javor u Ivanjici rezultatom 5:1, a neko ko je u potpunosti odigrao fenomenalnu partiju je Njegoš Petrović, o čemu svedoče i statistički podaci sa platforme InStat.\nProveo je svih 90 minuta na terenu snažni vezista iz Krupnja, i za to vreme uspeo da doprinese jednako u oba pravca i ostvari index korisnosti 308. Maksimalno uspešan bio je u driblinzima, kao i u startovima na loptu, što govori o tačnosti koju Petrović ima pri uklizavanjima. S druge strane, kada je kod njega u nogama lopta, u najvećem slučaju sledi tačan pas, s obzirom da je bio među najboljima na meču u tom segmentu sa 90 posto preciznih dodavanja. Interesantno je da je sa Kangom najviše sarađivao, pa je od njega i prihvatio najviše lopti (devet), ali je i vezistu iz Gabona najviše proigravao (šest puta).\nSjajan je Petrović bio i u duelima i donosio neophodnu čvrstinu našem veznom redu. Ukupno 13 od 17 puta je iz duel situacije izlazio kao pobednik, po čemu je takođe u samom vrhu kada govorimo o akterima na meču u Ivanjici. Petrović je učestvovao i u najviše akcija našeg tima, pa je čak 92 puta delovao u napadima Crvene zvezde.


Novakovo i Jelenino venčanje će sprečiti kiša?! : Nadlanu.com\nNovakovo i Jelenino venčanje će sprečiti kiša?!\nObjavljeno 10. jul 2014. / 08:50:43\nUkoliko i bude padala kiša, pokvašene raskošne toalete ne bi trebalo da budu smetnja dobrom raspoloženju na svadbi Novaka Đokovića i Jelene Ristić.\nSvadbena ceremonija bi trebalo da počne večeras u 20 časova na Kraljevoj plaži, a trajaće sve dok mladenci budu mogli da izdrže. Specijalni momenat koji se sa\nSlavlje do zore: Počela žurka Novaka i Jelene!\nnestrpljenjem iščekuje je Novakovo i Jelenino venčanje pod venjakom, ali niko od gostiju neće biti u prilici da zabeleži taj trenutak, budući da će svima mobilni telefoni i fotoaparati biti oduzeti prilikom dolaska na plažu. Zvanicama je naglašeno da informacije o njihovom venčanju ne otkrivaju, jer na taj način čuvaju ekskluzivnost materijala koji su navodno prodali jednom magazinu.\nSve spremno za venčanje\nKako saznajemo, u luksuznom rizortu “Aman”, gde su smešteni mladenci i gosti, ne prestaje da se ori smeh i sve je podređeno njihovom užitku.\nPALA ODLUKA: Jelena i Novak Đoković odabrali ime za ćerku!\nHotel je zatvoren od juče za ostale posetioce, a tek će od nedelje ponovo biti na raspolaganju novim gostima. Po želji mladenaca gosti ne bi trebalo da donose poklone, već da doniraju novac u humanitarne svrhe.\nPročitajte i: Novak je ceo dan nervozan, odaje njegov rođeni brat!\nŠetnja pred zabavu\nSlobodno vreme Novak i Jelena juče su iskoristili da prošetaju Svetim Stefanom, što je naš fotoreporter zabeležio. Posetili su i venjak u kome će danas izgovoriti sudbonosno „da“, ispred kojeg su postavljene stolice za zvanice. Nas je ovaj prizor podsetio na scene venčanja iz američkih romantičnih filmova.\nFajront u petak\nSve Novakove i Jelenine zvanice sa Svetog Stefana odlaze u petak, dok će uz mladence ostati samo kumovi i najuža porodica koji su jedini pozvani na njihovo crkveno venčanje zakazano za subotu u manastiru Praskvica iznad Miločera. Istog dana Novak i Jelena će napustiti Crnu Goru, ali nije poznato da li planiraju dolazak u Beograd.\nOd juče je nemoguće prići Svetom Stefanu ni kopnenim ni vodenim putem, a zabranjeno je i nadletanje helikopterima. Policija je na svakom koraku, a na ulasku i na samom ostrvu su pripadnici državne bezbednosti i protivterorističke jedinice. Ali iznad Svetog Stefana meštanima niko nije zabranio da postave zanimljivi transparent.\njelena ristićnovak ?okovićnovak i jelenaven?anje\nTREBALO JE DA OBUČEM BELO, KORONA MI JE POREMETILA PLANOVE: Ana Sević otvorila dušu o…\nPredstavljena nova kolekcija obuće sa potpisom Milice Pavlović\nSRCE, NEĆE GROM U KOPRIVE: Lidija Vukićević testirala se na koronavirus i obavestila…\nIZABRANICA IVANA I SIN NIKOLAS SU NJEGOV CENTAR SVETA: Uroš Ćertić posle izlaska iz…


Građevinarstvo : Gelenderi VAR Srbobran 08.11.2019 - ID 84803277 - KupujemProdajem\nGrađevinarstvo > Ograde > ID oglasa: #84803277 (postavljen: pre nedelju dana)\nGelenderi VAR Srbobran\nIzradjujemo i montiramo gelendere i ograde za stepenista i terase.\nPored slika sa oglasa mozete na viber poslati neku vasu sliku kako biste zeleli da se uradi.\nDizalica za gipsane ploce VAR Srbobran\nVeliko hvala majstoru Bozi na pruzenim svim potrebnim informacijama, dizalica je zaista vrhunski odradjena.\nClan izuzetno odgovoran brz tacan, prava je milina saradjivati sa ovako korektnim ljudima.\nStender za motor VAR Srbobran\nSuper majstori, preporuke za saradnju\nCekrk na sajlu 800LB-365kg\nBravarski radovi bravarija VAR Srbobran\nsve super, dobra saradnja


Dodik je rekao da je sa Gorkovim razgovarao o operacijama Sberbanke u Srpskoj, banke koja je nedavo preuzela Folks banku i na taj način je već prisutna u Srpskoj.\n„Obaviješten sam da će pune aktivnosti Sberbanke na našem prostoru biti preduzete već početkom sljedeće godine i da ćemo u tom pogledu otvoriti mogućnosti saradnje sa Sberbankom, podrške malim i srednjim preduzećima, podrške finansiranju instucijama, kao i za sve što je potrebno uraditi da bi se osiguralo stabilno finansiranje i poslovanje u Srpskoj“, rekao je Dodik u telefonskoj izjavi Srni iz Sankt Peterburga, gdje učestvuje u radu Međunarodnog ekonomskog foruma.\nDodik je objasnio da je Sberbanka najveća ruska banka, osnovana 1709. godine, i u stoodstotnom je vlasništvu Ruske Federacije.\n„Radi se o banci koja će, shodno našim dobrim odnosima sa ruskom državom, sigurno biti u funkciji značajnih operacija u Republici Srpskoj“, istakao je Dodik.\nDodik je rekao da je jedan od važnijih sastanaka danas bio i sa guvernerom Sankt Peterburga Georgijem Poltavčenkom s kojim od ranije postoji saradnja, tako da je dogovoreno da ta saradnja bude nastavljena u godinama koje dolaze. Dodik je najavio da očekuje da će Poltavčenko veoma brzo posjetiti Republiku Srpsku.\nPredsjednik Srpske rekao je da je imao i niz drugih sastanaka sa predstavnicima kompanija iz oblasti mašinogradnje, trgovine, te distribucije nafte i naftnih derivata.\nNakon sastanaka i prijema predviđenih za večeras, predsjednik Republike Srpske Milorad Dodik sutra će se vratiti u Srpsku iz Rusije, gdje se, između ostalih, juče sastao i sa predsjednikom Rusije Vladimirom Putinom. Srna\nTagovi: milorad dodiksberbankasergej gorkovtopvazno


Tužilaštvo za Insajder: Zbog nesreće u Doljevcu uhapšen vozač automobila kompanije Trejs u kojem je bio Zoran Babić | Insajder\nTužilaštvo za Insajder: Zbog nesreće u Doljevcu uhapšen vozač automobila kompanije Trejs u kojem je bio Zoran Babić\nPolicija je uhapsila vozača automobila "škoda superb" D. S. (35), koje je učestvovalo u jučerašnjem teškom udesu na naplatnoj rampi u Doljevcu u kojem je jedna osoba poginula, a pet je povređeno, potvrđeno je Insajderu u Osnovnom javnom tužilaštvu u Nišu.\nVozaču automobila u kojem je bio Zoran Babić određeno je zadržavanje do 48 časova i nalazi se u KP zavodu u Nišu odakle će uz krivičnu prijavu za teško delo protiv bezbednosti javnog saobraćaja, sutra biti priveden na saslušanje u Osnovno javno tužilaštvo u Nišu.\nKako je portparol tužilaštva dodao za Insajder, vozilo "škoda superb" u vlasništvu je kompanije Trejs koja inače radi na Koridoru 10.\nKako je ranije preneo Blic, sumnja se da je D. S. automobilom marke "škoda superb" vozio direktora Koridora Srbije Zorana Babića, kada je oko 8.50 časova na naplatnoj rampi naleteo na "opel" u kojem je stradala putnica S. G. dok je pet osoba povređeno. Među povređenima je i Zoran Babić.\nJoš nema preciznih informacija kako je došlo do saobraćajne nesreće.\nJuče, međutim, pojedini mediji preneli su izjave očevidaca da je automobil u kojem se nalazio Zoran Babić bio poslednji u nizu, kao i da se kretao nepropisnom brzinom.\nNa objavljenim fotografijama sa lica mesta vidi se da je prvi automobil odbačen nekoliko desetina metara dalje, dok je od jačine udarca uništeno vozilo marke „Opel“ koje se nalazio u sredini, i u kom je bila žena koja je u sudaru poginula. Mediji su preneli informacije da je vozilo u kojem se nalazio Babić usled velike brzine i guste magle promašilo kanal za elektronsku naplatu putarine i udarilo u vozilo koje je na rampi čekalo na naplatu putarine.\nBrzina prilaza naplatnim rampama regulisana je saobraćajnom signalizacijom koja predviđa postepeno smanjenje brzine, koja prilikom prilaska rampi ne može biti veća od 40 km na sat, dok uputstvo o korišćenju elektronske naplatne rampe preporučuje brzinu kretanja vozila od 30 km na čas.\nPrema Zakonu o bezbednosti saobraćaja propisano je da je vozač dužan da, s obzirom na brzinu kretanja vozila i druge okolnosti saobraćaja, vozilo drži na takvom odstojanju i rastojanju od drugih vozila, da ne izaziva opasnost.


Usvojen budžet Kruševca 2013 – investicije 27 odsto | Kruševac Info\nUsvojen budžet Kruševca 2013 – investicije 27 odsto\nPrvi put je urađen i trogodišnji plan kapitalnih investicija koje su rangirane po prioritetima, rekao gradonačelnik Kruševca Bratislav Gašić.\nOdbornici skupštine grada Kruševca usvojili su danas budžet za 2013. u iznosu od 3,055 milijardi dinara koji je veći za 16, 8 odsto u odnosu na ovogodišnji.\nGradonačelnik Kruševca Bratislav Gašić je, predstavljajući budžet za 2013, kazao odbornicima da je prvi put urađen i trogodišnji plan kapitalnih investicija koje su rangirane po prioritetima.\nReč je o završetku izgradnje istočne zaobilaznice, kupališta na Rasini, regulaciji Ribarske reke, reke Rasine i Garskog potoka, kao i uvođenju energetske efikasnosti u školama i vrtićima.\nJedan od značajnijih projekata je i rekonstrukcija distributivnih toplovoda u Gradskoj toplani, kao i izgradnja višeetažne garaže.\nPlanirana su i sredstva od 22 miliona dinara za otkup zemljišta.\nKako je kazao pomoćnik gradonačelnika za finansije Miroljub Ćosić, investicije u budžetu za 2013. čine 27 odsto i iznose oko 800 miliona dinara.\nPrema Ćosiću, Fond za poljoprivredu u idućoj godini iznosiće 51, 5 miliona dinara za 16 miliona dinara više nego do sada.\nVeća sredstva će biti izdvojena i za subvencionisanje zapošljavanja, oko 56 miliona dinara.\n„Budžet za iduću godinu nije ni razvojni, ni socijalni, ovo je budžet tekućih troškova“, ocenio je na sednici skupštine Desimir Pavlović odbornik opozicione Demokratske stranke (DS).\nOpozicija, takođe tvrdi, da budžet nije uvećan za 16, 8 odsto već za 4,8 odsto ukoliko se uporedi sa poslednjim rebalansom i podseća da se budžet u prvih šest meseci, dok je DS bila na vlasti, punio na nivou od 99 odsto.\n„U budžetu se vidi šta su prioriteti sadašnje vlasti jer se ovo neznatno povećanje budžeta odnosi na dobar život lokalnih funkionera, odnosno na povećanje plata, dok ne postoji povećanje u subvencionisanju javnih preduzeća i socijalnoj politici“, rekla je Vesna Vesković iz DS.\nOdbornici Kruševca su danas prvi put zasedali u rekonstruisanoj skupštinskoj sali, dok će od januara glasati elektronski.\n« Radnici UTP Župa Kruševac traže zaostale plate\nNastavak serije obustava rada u Kruševcu – Rubin u štrajku »


► Argentinski predsednik: Nastavlja se potraga za nestalom podmornicom\n24.11.2017 Buenos Ajres\nPredsednik Argentine Maurisio Makri izjavio je danas da se nastavlja međunarodna potraga za podmornicom sa 44 člana posade koja je nestala pre devet dana u južnom delu Atlantika i dodao da će biti otvorena istraga o njenom nestanku.\nArgentinska mornarica saopštila je u četvrtak da je analizom lokacije na kojoj je bila podmornica utvrđeno da je tada registrovan zvuk nalik eksploziji.\nMornarica je u izveštaju navela da se dogodila "hidro-akustična anomalija, kratka, jaka, koja nije nuklearnog porekla, a liči na eksploziju".\nIzveštaj mornarice izazvao je veliku zabrinutost porodica posade kao i stranih stručnjaka koji strahuju da je podmornica potopljena i da posadi nestaje kiseonika.\n"Nestanak i potraga za podmornicom potresli su celu Argentinu. To je težak trenutak za sve nas, posebno za članove porodice", rekao je Makri u prvom obraćanju u javnosti od nestanka podmornice 15. novembra.\nMakri je dodao da se nastavlja potraga koja ima podršku međunarodne zajednice navodeći da će biti sprovedena i detaljna istraga.\nNekoliko desetina aviona i brodova učestvuje u potrazi na površini od oko 480.000 kvadratnih kilometara.\nJak zemljotres registrovan južno od Argentine i Čilea\nJak zemljotres magnitude 6,3 registrovan je danas u vodama južno od Južne Amerike, saopštio je Američki geološki institut.\nReprezentativci Srbije otputovali na Olimpijske igre mladih\nReprezentativci Srbije otputovali su danas za Buenos Ajres, gde će od 2. do 18. oktobra učestvovati na Olimpijskim igrama mladih.\nLagard: Blizu smo dogovora sa Argentinom\nŠefica Međunarodnog monetarnog fonda (MMF) Kristin Lagard izjavila je jutros da su MMF i Argentina "blizu" dogovora o planu rešavanja krize u toj zemlji.


Komisija za predsedničke debate objavila izmene u pravilima - Američki izbori\nKomisija za predsedničke debate je odlučila: svaki kandidat će imati dva minuta da izloži svoj početni argument u svakom od 6 segmenata debate bez prekidanja, a da bi se to obezbedilo, mikrofon drugog kanididata biće isključen, javlja The Hill. To da će svako imati po dva minuta na početku segmenta za početni argument nije novost, ali to da će mikrofoni biti isključeni jeste. Komisija je u saopštenju rekla da su „obe kampanje ponovo potvrdile da se slažu sa pravilom o neprekinuta dva minuta“ i da će „u cilju poštovanja ovog pravila, jedini kandidat kome će biti uključen mikrofon biti onaj koji će imati reč“. Nakon početnih argumenata, dodaje komisija, zarad „balansa u svakom segmentu, koji je napravljen sa ciljem da bude otvorena diskusija, mikrofoni oba kandidata biće otvoreni“. Ove promene dolaze nakon haotične prve debate u kojoj su veliki broj puta kandidati prekidali jedan drugog.\nU reakciji na promene iz kampanjae Donalda Trampa, odakle su ranije dolazili napadi na komisiju zbog potencijalne promene pravila, rečeno je da će predsednik učestvovati u debati bez obzira na „promene pravila u poslednjem minutu od strane pristrasne komisije“. Napadi na komisiju iz Trampove kampanje dolazili su i zbog optužbi na račun Stiva Skalija, političkog urednika C-SPAN-a koji je trebalo da moderira drugu debatu, zbog toga što su ga smatrali pristrasnim što se, u nekoj meri, pokazalo i tačnim, zbog čega je suspendovan od strane C-SPAN-a. Takođe, kritikovali su komisiju zbog prebacivanja onoga što je trebalo da bude druga debata u format na daljinu bez konsultacije sa kampanjom. Nakon te odluke, Tramp je rekao da neće učestvovati u debati, ubrzo je debata i otkazana.\nTakođe, pre nekoliko dana objavljene su i teme o kojima će se diskutovati u debati. To će biti borba sa virusom COVID-19, američke porodice, rasni problemi u Americi, klimatske promene, nacionalna bezbednost i liderstvo. Debatu će moderirati novinarka NBC-ja Kristen Velker koja je jedna od dopisnica te televizije iz Bele kuće. Po pitanju tema menadžer kampanje predsednika Trampa, Bil Stepijen, na Tviteru je postavio pismo koje je Trampova kampanja poslala komisiji sa zahtevom da se u teme uključi i spoljna politika. Verovatno je da taj zahtev neće imati uticaja na samo održavanje i izgled debate i verovatno je da će tema spoljne politike biti uključena u pitanje o nacionalnoj bezbednosti. Ostaje nam samo da se nadamo da će do početka debate sve nesuglasice biti rešene i da ćemo moći da gledamo normalnu debatu sa normalnom diskusijom što nije bio slučaj prvi put.\nMit Romni čestitao Džozefu Bajdenu i Kamali Haris


OSM Televizija - Sjećanje na zločin u Velikom parku- porodice položile vijence\nPorodice osam vojnika i rezervista JNA koji su ubijeni 22. aprila 1992. godine u Velikom parku u Sarajevu položile su danas vijenac na mjestu njihove likvidacije. Dolazak porodica u Sarajevo obezbjeđivale su jake policijske snage.\n22. aprila 1992. godine, za samo jedan čas, život je izgubilo osam pripadnika bivše JNA koji su prvo zarobljeni u Aerodromskom naselju, a potom zvjerski likvidirani u Velikom parku u Sarajevu, zbog čega je taj datum ozvaničen kao Dan nestalih Srba Sarajeva i Sarajevsko-romanijske regije.\nUbijeni su Milivoje Lalović, Đorđe Bjelica, Zoran Marković, Dragomir Đerić, Stevan Đokanović, Vlajko Golubović, Nedeljko Vujičić i Miladin Vukmanović.\n26 godina od ovog zločina, pronađeni su djelimični posmrtni ostaci samo dvojice ubijenih srpskih zarobljenika.\nPred Sudom BiH u toku je proces u predmetu "Veliki park" u kojem su četiri lica optužena za zločin nad ratnim zarobljenicima počinjen 1992. godine u Sarajevu.\nOptužnica tereti bivšeg komandanta Specijalne jedinice MUP-a takozvane BiH Dragana Vikića, bivšeg ministar unutrašnjih poslova takozvane BiH Jusufa Pušinu, te Nermina Uzunovića i Mladena Čovčića.\nJoš iz iste kategorije: « Ambasada SAD o Izetbegovićevoj izjavi: Aludiranje na rat neprihvatljivo Sastanak predstavnika ekonomsko-socijalnih savjeta Srpske i Grčke »


Beta | 17. sep 2019.\n„Permanent Record“ verovatno neće promeniti ničije mišljenje o Snoudenu, ali kad je reč o privatnosti, slobodi govora i Ustavu, njegova priča razjašnjava koji su ulozi, ocenjuje Njujork tajms.\n„Permanent Record“ je Snoudenov pokušaj odgovora na pitanja šta je uradio i kako nazad, upravo kroz nešto što on sam, kako ističe Gardijan, smatra neugodnim i antitetičkim: kršenjem sopstvene privatnosti i otvaranjem onoga što naziva „prazna zona koja se nalazi izvan dosega države“.\nPosle terorističkih napada 11. septembra 2001, pridružio se vojsci. Sada kaže da se najviše kaje zbog svoje „refleksne, neupitne podrške“ odluci da se pokrene rat posle napada i kako je to dovelo do „tajnih mera, tajnih zakona, tajnih sudova i tajnih ratova“.\nZa taj paralelni univerzum je saznao radeći za različite obaveštajne službe na unapređenju prastarih informatičkih sistema. Veliki trenutak je došao kada je pitan da sastavi prezentaciju kineskih „potpuno zapanjujućih“ kapaciteta nadziranja. Kada je to uradio, shvatio je da gleda u „ogledalo i vidi odraz Amerike“, pa je želeo da ustanovi da li su njegovi strahovi osnovani. Ljut zbog svog otkrića kopirao je dokumenta o najšokantnijem programu skupljanja podataka na malu sim karticu koju je prokrijumčario iz zgrade NSA.\nS druge strane, časopis Njujorker ocenjuje da Snoudenovi memoari ne rešavaju ključna pitanja njegovog slučaja uzbunjivača – „Permanent Record“ je autobiografija gejmera, ispijenih očiju prikovanih za ekran i željnog nevidljivosti.\nAko je Snouden patriota, onda zaslužuje zaštitu kao uzbunjivač, ali je problem što je potpisao zakletvu da neće odavati državne tajne, a zakon o zaštiti uzbunjivača ne štiti ljude koji otkrivaju poverljive informacije. S druge strane, ako je Snouden izdajica, ministarstvo pravde je u pravu što ga je optužilo po zakonu o špijunaži, osim što ne deluje da je bio špijun – FBI veruje da je Snouden radio na svoju ruku.\n„Permanet Record“ ne rešava ta pitanja niti pokazuje mnogo interesovanja za njih, navodi njujorški časopis, prenosi RSE.\n← Tviter privremeno zaključao nalog lista Danas zbog datuma rođenja\nUNS: Javna preduzeća moraće ipak da dostavljaju informacije od javnog značaja →


Kompanije iz BiH spremne za njemačke uvoznike - M-Kvadrat\nKompanije iz BiH spremne za njemačke uvoznike\nViše od 400 kompanija iz Bosne i Hercegovine, Srbije, Hrvatske, Slovenije i Makedonije se prijavilo za učešće na ovonedeljnom sastanku sa njemačkim privrednicima u Dortmundu, a ukupno 169 je dobilo poziv da prisustvuje.\nInteresovanje za ovaj događaj znatno je veće u odnosu na prethodnu godinu. Tome u prilog ide činjenica da će i 49 njemačkih kompanija učestvovati na događaju u Njemačkoj i ugostiti privrednike sa zapadnog Balkana. Fokus ovog susreta su proizvođačke firme iz oblasti: mašinogradnje, metaloprerađivačke industrije, proizvodnje komponenata za autoindustriju, kao i prerade plastike i gume.\nNjemačka inicijativa za pronalaženje dobavljača u državama zapadnog Balkana se realizuje pod pokroviteljstvom GIZ-a, Ministarstva za saradnju SR Njemačke (BMZ), a u okviru zajedničke organizacije regionalnih ogranaka njemačke privrede (AHK), kao i njemačkog Udruženja za upravljanje materijalima, uvoz i logistiku (BME e.V.).\nPrethodni članakIzgradnja bazena na Dobrinji počinje krajem ljeta\nNaredni članakBalegem vrši asfaltiranje lokalnih puteva u Modriči


POČETNA LOKALNE VESTI // POŽAREVAC Lončar u Požarevcu, bolnica dobila novi skener, sanitet i rendgen\nOpšta bolnica u Požarevcu je zahvaljujući ulaganjima Ministarstva zdravlja dobila novi, moderni skener, najnoviji rendgen i kompletno opremljen sanitet, a vrednost ulaganja je više od milion evra, rekao danas u Požarevcu ministar zdravlja Zlatibor Lončar.\nMinistar je prilikom posete Opštoj bolnici kazao da Požarevac do sada nije imao takav skener, već mnogo slabiji, star 16 godina.“Sa ovim skenerom se rešava to da 200.000 pacijenata koji ovde gravitiraju neće morati da idu na neko drugo mesto ili liste čekanja, sve će to moći da se uradi ovde. Dogovorili smo se da ovakav skener radi u dve smene, da se dodatno zaposle ljudi, jer nama ni ovaj skener ni sve što radimo ne znači ništa ako nemamo ljude i ne ulažemo u njih”, poručio je Lončar.\nNaveo je da je u poslednih par godina u Požarevcu dato 18 specijalizacija za Dom zdravlja i više od 40 specijalizacija za bolnicu.\n“To je ono na šta smo ponosni, a i na preko 160 lekara i sestara koje smo primili u poslednjih godina jer oni su budućnost, u njih treba da ulažemo i oni su ti koji će znati da čitaju ove snimke i da izleče bolesti koje se u tom stadijumu otkriju. Zato sam i došao ovde lično, želim da se ovaj skener maksimalno iskoristi, da dodatno ojačamo kadar, davaćemo specijalizacije iz radiologije kako bi se skener iskoristio na pravi način”, naglasio je Lončar.\nNa skeneru starom 16 godina koji ovde postoji, godišnje se pregledalo više od 20.000 pacijenata, a ministar ukazuje na to da se taj skener neće ugasiti, već ostaje za kovid pacijente i za hitne pacijente.\n“To su velike promene za jednu bolnicu koje su neophodne, tu je novi sanitet i to je samo deo onoga u šta smo uložili. Ono što sam obećao, a na njima je da odrade, to je da do kraja marta završe sa rekonstrukcijom dela koji se radi. Vrednost opreme i radova, uz saradnju sa Rumunijom je preko pet miliona evra. Recite da li se ikada više ulagalo u zdravstvo. To je jedan od uslova da naši lekari ostanu ovde, da rade u dobrim uslovima i da mi ne brinemo ko će sutra da nas leči i da što manje građani iz Požarevca i okoline idu u neka druga mesta, već da sve mogu ovde da završe”, poručio je ministar.\nKada je reč o najnovijem rendgenu koji takođe sada ima požarevačka bolnica, to su, zapravo, dva rendgena u jednom, na koji će već od sledeće nedelje pacijenti moći da dođu. Takav rendgen je, kaže direktor OB u Požarevcu dr Danko Nikolić, do sada imala samo jedna zdravstvena ustanova u Srbiji.\n“Poseta ministra je kruna našeg dugogodišnjeg rada. Ministar je prepoznao potrebe naše bolnice i ogromna su ulaganja ovde, što može da se vidi, ovo je samo jedan deo ulaganja, ova tri aparata što danas vidimo”, ističe direktor Opšte bolnice.\nOn naglašava da je u pitanju kontinuirana pomoć ministarstva koja je trajala i tokom pandemije.\n“Mi smo radili i kao kovid i kao non kovid zona i mislim da je naš veliki uspeh što smo održali zelenu zonu odnosno, onkološke pacijente koji nisu trpeli i nije bilo odlaganja“, kaže dr Nikolić.\nGovoreći o skeneru, direktor ističe da će uraditi sve da obuče kadar, kako postojeći, tako i mladi kako, bi pacijenti mogli da dobiju dijagnozu već u Požarevcu, a ne da idu dalje.\n“Skener može da prati aktivno rad unutrašnjih organa. Novi sanitet koji smo dobili preko ministarstva, kompletno je opremljen da može da se pruži pomoć i na terenu i usput do ustanove”, objasnio je dr Nikolić.\nPored direktora bolnice, i gradonačelnik Požarevca Saša Pavlović zahvalio se ministarstvu zdravlja na investiciji.\n“To je zaista trebalo našim građanima, a pre svega našoj bolnici. Imali smo prethodnih godina odličnu saradnju sa Ministarstvom i zajedno pomagali bolnici. Na to sam ponosan i kao gradonačelnik i kao građanin”, zaključuje Pavlović.\nPRETHODNI ČLANAKGrad Požarevac raspisao tender za prevoz učenika\nSLEDEĆI ČLANAKU Petrovcu na Mlavi održana 42. sednica Opštinskog veća


Drugi dan zvanične posjete: Turska dokazani prijatelj Crne Gore - GlasCG\nGlasCG GLAVNA Drugi dan zvanične posjete: Turska dokazani prijatelj Crne Gore\n“Tokom ovog mandata parlamentarna diplomatija je podignuta na viši nivo i stavljena u svrhu dodatnog unapređenja odnosa u svim oblastima saradnje između dvije države. Tome je doprinijela i pojačana aktivnost grupa prijateljstva, radnih tijela, kao i svih poslanika oba parlamenta. Upravo se kroz saradnju zakonodavnih vlasti stvara odlična platforma za konkretizaciju odnosa dvije zemlje u oblastima od zajedničkog interesa, a naročito na polju ekonomije. Republika Turska je dokazani prijatelj Crne Gore i želimo da se naše partnerstvo u narednom periodu dodatno osnažuje za dobrobit građana obje zemlje”, istakao je predsjednik Brajović.\n“Zajedno sa političkim jačaju i naši ekonomski odnosi. Bilježite zavidan ekonomski rast i u tom smislu nastavićemo da podstičemo našu poslovnu zajednicu da što više investira u Crnu Goru”, naglasio je predsjednik turske Skupštine. Dodao je da je način na koji u Crnoj Gori skladno žive različiti narodi primjer kako za region Balkana, tako i za cijelu Evropu.\nDva predsjednika su dogovorili ponovni susret u aprilu povodom obilježavanja stogodišnjice parlamentarizma u Turskoj, što će biti prilika da se sadržajni razgovori nastave u svrhu dalje konkretizacije saradnje između dva parlamenta, navodi se u saopštenju.\n“Predsjednik Brajović je bio jedan od počasnih gostiju na ceremoniji svečanog otvaranja nove Nacionalne biblioteke u sklopu predsjedničkog kompleksa, na kojoj je govorio predsjednik Republike Turske Redžep Tajip Erdogan.\nCeremoniji su, pored turskog državnog vrha, prisustvovali predstavnici društvenog i kulturnog života, kao i članovi diplomatskog kora akreditovani u Ankari”, navode iz Skupštine.\nPredsjednik Brajović će nastaviti posjetu Turskoj susretom sa predstavnicima udruženja iseljenika u Istanbulu.\nFIFA objavila rang listu za februar


Radio televizija Rožaje - Abazović: Radujem se dolasku njemačkih kompanija u Crnu Goru\nSrijeda, 11 Maj 2022 10:07\n„Crna Gora je država pogodna za proizvodnju električne energije iz obnovljivih izvora. Odlučni smo da kroz projekte koji za cilj imaju energetsku tranziciju omogućimo transformaciju ka zelenoj ekonomiji i čistoj energiji.\nRadujem se dolasku njemačkih kompanija. Uvijek ste dobrodošli da investirate u Crnu Goru“, istakao je predsjednik Vlade Crne Gore dr Dritan Abazović na sastanku sa generalnim direktorom njemačke kompanije „Wircon“, Matijasom Brukmanom, koja se bavi proizvodnjom električne energije iz obnovljivih izvora (solarna energija).\nU pratnji gospodina Brukmana bili su i Johan Vagner, predsjednik Diplomatskog salona iz Majnhajma i dr Ranko Vujačić, nekadašnji ambasador Crne Gore u Njemačkoj.\nGeneralni direktor kompanije „Wircon“ iskazao je interesovanje za ulaganje u obnovljive izvore energije i proizvodnju solarne energije u Crnoj Gori, i informisao premijera o ranije realizovanim projektima njegove kompanije, ali i prenio interesovanje određenog broja njemačkih kompanija za ulaganje u Crnu Goru.\nPredsjednik Vlade Abazović je upoznao sagovornike o posvećenosti Crne Gore za zelena Agenda Evropske unije sa kojima su strateški ciljeve infrastrukturnog razvoja Crne Gore u potpunosti kompatibilni. Uz to, premijer Abazović je naveo brojne prirodne pogodnosti naše države za ulaganja u energetici, koji su zasnovani na obnovljivim izvorima energije, kao i projektima EPCG „Solari 3000+“ i „Solari 500+“, pokrenutim u avgustu prošle godine.\n„Jedan od prioriteta crnogorske energetske politike je održivi energetski razvoj, to jest, obezbjeđivanje razvoja energetskog sektora zasnovanog na ubrzanom, ali racionalnom korišćenju sopstvenih energetskih resursa u skladu sa principima zaštite životne sredine, povećanja energetske efikasnosti i povećanim korišćenjem obnovljivih izvora energije“, istakao je premijer Abazović.\nPremijer je naglasio da Crna Gora očekuje pojačano prisustvo investitora iz Zapadne Evrope, ističući da je investiranje u stabilnost i prosperitet Zapadnog Balkana znači investiranje i prosperitet cijele Evrope.\npogledano 472 puta\tZadnji put promjenjen Srijeda, 11 Maj 2022 10:17


EU se priprema za neuređen Bregzit\nTanjug 4. septembra 2019. 16:52\nBRISEL, 4. septembra ( Tanjug) – Evropska komisija pozvala je EU 27 da se pripreme za neuređeni izlazak Velike Britanije iz EU. Za evropske privrednike koji trguju sa Velkom Britanijom objavljeno je i detaljno uputstvo za finalne priprema u slučaju takvog scenarija.\n„U svetlu nastavka neizvesnosti kada je u pitanju ratifikacija Ugovora o razdruživanju od strane Velike Britanije i zbog ukupne unutrašnje političke situacije, scenario Beregzita ”bez dogovora” 1. novembra i dalje ostaje moguć iako ne i željenii shod“, navode u Evropskoj komisiji\nOsam nedelja pre povlačenja Velike Britanije iz EU predviđenog za 31. oktobar, Evropska komisija ponovo je pozvala sve u EU 27 da se pripreme za scenario Bregzita bez dogovora.\nU cilju minimalizovanja problema koji mogu nastati u trgovini sa Velikom Britanijom, a u slučaju neuređenog Bregzita, svi uključeni u taj proces pozvani su da obave finalne pripreme.\nEvropska komisija objavila je detaljnu listu neophodnih priprema za sve kompanije koje posluju sa Velikom Britanijom i obavestila ih o neophodnim obavezama i formalnostima u slučaju prekogranične trgovine.\nEvropska komisija je predložila Evropskom parlamentu i Savetu da naprave ciljana tehnička prilagođavanja u oblasti transporta za slučaj neuređenog islasak Velike Britanije.\nOdlučeno je i da se sporazumi sa Velikom Britanijom u oblasti ribarstva kao i eventualno učešće Londona u EU budzetu za 2020. godinu zadrže na nivou koji je dogovoren za 2019. godinu.\nIstovremeno, Komisija je predložila da fondovi za Evropsku solidarnost i Evropsko globalno prilagođavanje butu na raspolaganju kako bi mogli da pomognu kompanijama, radnicima i zemljama članicama koji bi najviše bili pogođeni izlaskom Velike Britanije iz EU bez dogovora.


Šta je Google Adwords i kako vam može pomoći u razvoju online poslovanja | eCommerce blog\nAugust 22, 2012 | eCommerce Marketing\nSa razvojem interneta svi smo dobili priliku da istražujemo, delimo mišljenja sa praktično milionima korisnika, tražimo i upoređujemo proizvode i usluge, pre konačne odluke o kupovini.\nGoogle Adwords servis pruža uslugu online poslovanju, omogućavajući osobama koje pretražuju internet da lakše pronađu vašu ponudu proizvoda ili usluga.\nGoogle, globalni servis koji koristi 90% internet korisnika, sa 2.5 milijardi stranica prikazanih svakog dana, koje vidi preko 456 miliona jedinstvenih posetilaca svakog meseca. Pored toga, ova kompanija ima mrežu svetskog reklamiranja, Google Adwords, koju koriste kompanije svuda u svetu koje se uključuju u online marketing kampanje. Kroz ovu platformu, mnoge firme imaju mogućnost upravljanja svojim marketing budžetom, da bi napravile profit.\nAdwords je Google platforma za oglašavanje, koja pomaže oglašivačima da privuku posetioce na svoj veb sajt, putem tekstualnih ili slikovnih oglasa, koji su relevantni za ciljanu grupu. Ako želite da vaša marketinška poruka dospe do praktično nekoliko miliona korisnika interneta, onda ovaj servis može itekako da pomogne da postignete svoje prodajne ciljeve.\nČak iako vaša online prodavnica nije u vrhu rezultata pretrage nekog korisnika, pomoću AdWords promocije, dospećete na prvu stranu rezultata pretrage i na taj način postižete da vaša poruka stigne do korisnika. Za vreme trajanja promocije vaš oglas se neće pojavljivati samo u rezultatima pretrage, već i na stranicama koje se odnose na te rezultate pretraga i na partnerskim stranicama, kao na primer AOL, Google Images, Maps ili Shopping.\nAko imate lokalni biznis, koji nudi proizvode ili usluge potrošačima u određenoj oblasti, gradu ili celoj zemlji, možete ciljati na tačno određenu oblast i na taj način promovisati vaš biznis bez klikova koji dolaze od korisnika koje niste ni želeli.\nGoogle mreža prikaza\nAdWords nudi uslugu da se vaš oglas prikazuje na drugim sajtovima, a ne samo u rezultatima pretrage. Vaš oglas će se pojavljivati na osnovu ključnih reči koje definišete, a ako se te ključne reči nalaze na sajtovima koji prikazuju AdWords, vaš oglas će se naći među njima. Na taj način možete ciljati one portale i sajtove koji imaju sadržaj koji najviše odgovara vašem poslovanju.\nMožete ciljati posebno osobe koje posećuju sajtove putem mobilnih uređaja. Ovo je tržište koje se širi velikom brzinom, puno ljudi traži usluge i proizvode preko svojih smartfonova i vaša Adwords kampanja može biti usmerena na ove korisnike.\nOperativni koncept Adwords je u suštini jednostavan. Treba dodati ključne reči vezane za vaše poslovanje, nakon toga Google prikazuje vaše reklame korisnicima koji su koristili ove reči u svojim pretragama.\nOglasi koje prikazuje Google AdWords se plaćaju po kliku (Pay per Click), na taj način pratite svoje troškove, a ujedno i plaćate samo za posete koje je ostvario vaš sajt putem AdWords-a. Postoji i drugi način plaćanja, trošak na hiljadu prikaza (CPM). Za svaku ključnu reč koju dodate, mora da odredite ponudu (bid) od koga zavisi i prikazivanje vašeg oglasa. Bid je maksimalni iznos koji ste spremni da platite za svaki klik po ključnoj reči. Ova vrednost utiče na prikazivanje vašeg oglasa.\nAdwords koristi algoritam koje selektuje oglase koje će prikazati u cilju prezentovanja korisniku što kvalitetnijeg sadržaja.Kako će se vaš oglas pozicionirati u Google Adwords prikazima se može prikazati formulom:\nPozicija stranice = Max CPC x Kvalitativna Ocena\nKvalitativna ocena je procena relevantnosti strane na kojoj se prikazuje oglas, korišćenih ključnih reči i stranice na kojoj će korisnik dospeti ukoliko klikne na oglas. Sa većom kvalitativnom ocenom, bid može biti i manji.\nPozicije na kojima se može pojaviti Adwords oglas se nalaze u desnoj koloni i u oblastima iznad i ispod rezultata pretrage na Google sajtu.\nVaše Adword kampanje možete organizovati u grupe, u zavisnosti od brenda, linije proizvoda, tipa usluga ili drugih kriterijuma. Na taj način možete deliti oglase prema kategorijama i lakše upravljati većim brojem ključnih reči koje se mogu povezati za određeni oglas.\nGoogle Adword je sjajan alat za privlačenje novih kupaca i rast vašeg poslovanja, a imate tačan uvid u sve troškove, vi sami određujete maksimalne iznose za potrošnju, dnevni budžet i sl.\nPre nego što započnete svoju prvu Adwords kampanju, pročitajte sve šta Google nudi kao pomoć na svom zvaničnom blogu ili lokaciji Support.google.com/adwords.